text:
 |
 52011PC0416
 Proposta għal REGOLAMENT TAL-PARLAMENT EWROPEW U TAL-KUNSILL dwar l-organizzazzjoni komuni tas-swieq fil-prodotti tas-sajd u l-akkwakultura /* KUMM/2011/0416 finali - 2011/0194 (COD) */
 MEMORANDUM TA' SPJEGAZZJONI
 1. KUNTEST TAL-PROPOSTA
 L-Organizzazzjoni
 Komuni tas-Suq (OKS) għall-prodotti tas-sajd u tal-akkwakultura ilha
 fis-seħħ mill-1970. Hija waħda mill-pilastri tal-Politika Komuni
 tas-Sajd (PKS). Il-bażi legali attwali tagħha hija
 r-Regolament 104/2000, adottat fl-1999. Ir-riforma tal-Politika Komuni
 tas-Sajd tipprovdi opportunità mill-aqwa għall-analiżi u
 possibbilment ir-reviżjoni tal-għanijiet u l-istrumenti
 tal-Organizzazzjoni Komuni tas-Suq għall-prodotti tas-sajd u tal-akkwakultura.
 Problemi
 identifikati u għanijiet għar-riforma
 Il-Kummissjoni
 ilha mill-2008 twettaq evalwazzjonijiet u konsultazzjonijiet estensivi biex
 tivvaluta l-prestazzjoni tal-qafas legali attwali, biex tagħraf u
 tanalizza żviluppi u xejriet fis-suq tal-UE matul l-aħħar
 għaxar snin u biex tisma' l-opinjonijiet tal-partijiet konċernati.
 L-analiżi
 wasslet għall-identifikazzjoni ta' ħames oqsma problematiċi
 ewlenin, li jistgħu jitqassru kif ġej.
 L-Organizzazzjoni
 Komuni tas-Suq tal-UE ma kienetx tikkontribwixxi biżżejjed
 għall-produzzjoni sostenibbli: waqt li bosta sajd tal-UE mhux sfruttat
 b'mod sostenibbli, sa dan l-aħħar, kien hemm primjums tas-suq
 verament limitati għal prassi sostenibbli jew ebda sanzjoni tas-suq
 għal prassi potenzjalment jew realment mhux sostenibbli. Il-politika
 attwali ma pprovdietx is-sinjali għal politika tajba b'mod
 suffiċjenti.
 Il-pożizzjoni
 tas-suq tal-produzzjoni tal-UE marret għall-agħar: il-produtturi
 tal-UE qed jiffaċċjaw opportunitajiet limitati jew imnaqqsa
 tal-produzzjoni (sajd u akkwakultura). Barra minn hekk, in-naħa
 tal-produzzjoni hija frammentata minħabba l-għadd ta' speċijiet,
 il-ħatt l-art u s-siti tal-bejgħ, waqt li n-naħa tad-domanda
 hija kkonċentrata ħafna. Il-produzzjoni tal-UE hija wkoll nieqsa
 mill-kompetittività f'suq li dejjem qed isir iżjed globalizzat.
 Aħna ma
 konniex kapaċi nbassru jew nimmaniġġaw iċ-ċaqliq
 fis-suq: Is-sajd, aktar minn settur ieħor tal-produzzjoni tal-ikel, huwa
 kkaratterizzat minn inċertezza fir-rigward ta' kundizzjonijiet ta'
 produzzjoni u aċċess. Madankollu l-provvista tal-UE ma tistax
 titbassar f'termini ta' volum u kwalità mitluba min-naħa tad-domanda.
 Min-naħa l-oħra, il-produtturi tal-UE, il-biċċa l-kbira ma
 jantiċipawx id-domanda tas-suq fl-ippjanar tal-produzzjoni tagħhom.
 Dan iwassal għal differenzi kbar fil-prezzijiet tal-ewwel bejgħ.
 Il-potenzjal
 tas-suq tagħna huwa fil-biċċa l-kbira mhux sfruttat: il-konsum
 li qed jiżdied madwar l-UE joffri opportunitajiet ekonomiċi
 tanġibbli għall-produtturi tal-UE. Iżda l-kosti
 tal-informazzjoni u t-tranżazzjonijiet huma għoljin matul il-katina
 tal-kummerċjalizzazzjoni. Mill-perspettiva tal-konsumatur, l-informazzjoni
 limitata li tingħata ma tippermettix li ssir għażla infurmata u
 responsabbli.
 L-implimentazzjoni
 tal-Organizzazzjoni Komuni tas-Suq qed tinżamm lura minn qafas ikkumplikat
 u kumpless iżżejjed.
 F'dan il-kuntest
 il-proposta għal riforma tal-Organizzazzjoni Komuni tas-Suq tiffoka fuq
 l-għanijiet li ġejjin:
 It-titjib
 fil-livell tal-inċentivi tas-suq bħala appoġġ għal
 prassi ta' produzzjoni sostenibbli: il-produtturi tal-UE (sajd u akkwakultura)
 fi ħdan l-Organizzazzjonijiet tal-Produtturi huma l-ewwel li jħabbtu
 wiċċhom mal-produzzjoni, l-immaniġġar ta' kuljum
 tar-riżorsi u l-kwistjonijiet tas-suq. Jeħtieġ li r-rwol,
 ir-responsabbiltà u l-mandat tagħhom jiġu analizzati skont
 l-għanijiet tar-riforma tal-PKS sabiex l-attivitajiet tal-produzzjoni
 jingħataw direzzjoni lejn is-sostenibbiltà. Għandhom jiġu
 mmirati wkoll operaturi oħra iktar ’il fuq fil-katina f'dan is-settur
 sabiex ikabbru l-impenn tagħhom u jsiru iżjed responsabbli
 għas-sostenibbiltà tal-provvista tagħhom.
 It-titjib
 tal-pożizzjoni tas-suq tal-produzzjoni tal-UE: Meta jiġu indirizzati
 l-imperfezzjonijiet tas-suq, il-kosti għoljin tal-informazzjoni u
 t-tranżazzjonijiet, kif ukoll kwistjonijiet tal-organizzazzjoni,
 wieħed irid jiffoka fuq l-attivitajiet ta' produzzjoni (ir-raggruppament
 tal-provvista u l-kummerċjalizzazzjoni aħjar fl-ewwel bejgħ),
 fuq iż-żieda fil-kompetittività tal-produzzjoni tal-UE (kwalità,
 innovazzjoni u valur miżjud), fuq li jissaħħaħ il-poter
 tal-innegozjar tal-produtturi u fuq li jiġu żgurati kundizzjonijiet
 ekwi għall-prodotti kollha kkumerċjalizzati fl-Unjoni.
 L-istrateġiji
 tal-produtturi għandhom jagħtu iżjed każ ta' titjib
 fir-rabta bejn il-produzzjoni tal-UE u l-bidliet strutturali fis-suq tal-UE, u
 l-varjazzjonijiet fuq medda qasira. Dan jappoġġa l-iżvilupp
 tal-għarfien dwar is-suq u l-analiżi tan-naħa tad-domanda u
 tal-provvisti li jikkompetu. Trasparenza aħjar matul il-katina
 tal-kummerċjalizzazzjoni tas-swieq għandha tiffaċilita li
 l-provvista tilħaq id-domanda u ttejjeb it-teħid ta'
 deċiżjonijiet dwar il-politika. Id-differenzi fil-prezzijiet
 tal-ewwel bejgħ jistgħu jitnaqqsu permezz ta' kundizzjonijiet imtejba
 għat-tqegħid fis-suq tal-prodotti tal-Organizzazzjonijiet
 tal-Produtturi u billi jiġi żgurat li l-produzzjoni tiġi
 ppjanata u aġġustata għad-domanda f'termini ta' kwalità,
 kwantità u preżentazzjoni.
 It-titjib
 tal-potenzjal tas-suq tal-prodotti tal-UE: It-tħaddim tas-suq intern
 tal-prodotti tas-sajd u l-akkwakultura huwa 'l bogħod mill-ideali b'mod
 partikulari minħabba n-nuqqas ta' informazzjoni. Il-vantaġġ
 komparattiv tal-produzzjoni tal-UE (freskezza, lokali, varjetà, eċċ)
 jista' jiġi sfruttat aħjar billi jkun hemm aktar diversifikazzjoni u
 kummerċjalizzazzjoni. Barra minn hekk, il-konsumaturi tal-UE għandhom
 id-dritt li jingħataw informazzjoni aktar preċiża u affidabbli
 biex tissaħħaħ il-fiduċja tagħhom fil-prodotti
 tas-sajd u l-akkwakultura.
 L-appoġġ
 għal governanza aħjar, it-tnaqqis tal-piż amministrattiv u
 s-simplifikazzjoni tal-qafas legali: Id-dispożizzjonijiet u l-istrumenti
 eżistenti għandhom jiġu rriveduti, issimplifikati u
 ċċarati. L-Organizzazzjoni Komuni tas-Suq għandhom tiġi
 appoġġata fil-kuntest ta' fond finanzjarju ġdid li ser jiġi
 implimentat fi ħdan il-PKS riformata.
 L-interazzjoni
 mar-riforma tal-PKS
 L-għan
 ewlieni tar-riforma tal-Politika Komuni tas-Sajd huwa li tippromwovi
 l-immaniġġar sostenibbli tar-riżorsi tas-sajd permezz ta' settur
 ekonomikament vijabbli, li mbagħad għandu jiggwadanja dejjem aktar
 saħħa mill-immaniġġar tiegħu stess. Il-valutazzjoni
 tal-impatt tal-PKS ikkonkludiet li, meta jitqiesu l-għanijiet u
 l-istrumenti l-ġodda tal-PKS, kienet meħtieġa riforma estensiva
 tal-Organizzazzjoni Komuni tas-Suq: l-istrumenti orjentati lejn is-suq
 għandhom jikkontribwixxu, direttament jew indirettament, biex
 jintlaħqu l-għanijiet ewlenin tal-PKS .
 Biex tindirizza
 s-sajd żejjed u l-prassi mhux sostenibbli u titbiegħed
 mill-istrateġiji tal-produzzjoni bbażati biss fuq il-volum, l-Organizzazzjoni
 Komuni tas-Suq il-ġdida se tappoġġa:
 l-għoti
 tas-setgħa lil organizazzjonijiet tal-produtturi u
 tal-koimmaniġġar tagħhom tad-drittijiet tal-aċċess kif
 ukoll tal-attivitajiet ta’ produzzjoni u ta' kummerċjalizzazzjoni;
 miżuri
 tas-suq li jżidu l-poter tan-negozjar tal-produtturi (fis-sajd u
 l-akkwakultura), itejbu t-tbassir, il-prevenzjoni u l-immaniġġar ta’
 kriżi tas-suq u jrawmu t-trasparenza u l-effiċjenza tas-suq;
 inċentivi
 tas-suq u primjums għal prassi sostenibbli; sħubijiet għal produzzjoni,
 għal provvista tagħhom u għal konsum sostenibbli;
 ċertifikazzjoni (l-ekotikketti), promozzjoni, informazzjoni
 lill-konsumaturi;
 miżuri
 tas-suq addizzjonali dwar il-ħut skartat.
 Id-dispożizzjonijiet
 eżistenti tal-UE f'dan il-qasam
 Ir-Regolament tal-Kunsill
 (KE) Nru 104/2000 li jistabbilixxi Organizzazzjoni Komuni tas-Suq
 fil-prodotti tas-sajd u l-akkwakultura huwa l-qafas regolatorju attwali. Din
 il-proposta għandha l-għan li tieħu post dan ir-Regolament.
 2. IR-RIŻULTATI TAL-KONSULTAZZJONIJIET
 MAL-PARTIJIET INTERESSATI U L-VALUTAZZJONIJIET TAL-IMPATT
 Sa mill-2008 saru
 konsultazzjonijiet mal-partijiet interessati f'diversi livelli.
 Konsultazzjoni
 pubblika bbażata fuq l-internet dwar kwistjonijiet tas-suq u
 l-kummerċ twettqet mid-9 ta' April 2009 sal-31 ta' Diċembru 2009
 fil-qafas tal-Green Paper għar-Riforma tal-Politika Komuni tas-Sajd
 (COM(2009)163 finali). Kważi l-400 kontribuzzjoni kollha li saru dwar
 il-Green Paper indirizzaw kwistjonijiet relatati ma' riforma tal-Organizzazzjoni
 Komuni tas-Suq. Dawn huma miġburin f'sinteżi f'kapitolu
 speċifiku (3.4) fid-Dokument ta' Ħidma tal-Persunal tal-Kummissjoni
 dwar "Sinteżi tal-Konsultazzjoni dwar ir-Riforma tal-Politika Komuni
 dwar is-Sajd" SEC(2010)428 finali – April 2010.
 Konsultazzjoni
 wiesgħa tas-settur (produtturi, importaturi, proċessuri,
 bejjiegħa bl-imnut) u ta' atturi mhux governattivi (NGOs
 għall-iżvilupp u l-ambjent, organizzazzjonijiet tal-konsumaturi) fi
 ħdan l-entitajiet konsultattivi eżistenti fi ħdan il-PKS u
 seminars tematiċi. Sar djalogu estensiv mal-Istati Membri inkluż
 laqgħat bilaterali ma' rappreżentanti nazzjonali mis-settur,
 l-amministrazzjoni nazzjonali u reġjonali, u l-Kumitat ta’ Ġestjoni.
 Il-Parlament Ewropew, b'mod partikulari il-Kumitat tas-Sajd, kien assoċjat
 mil-qrib ma' dawn il-konsultazzjonijiet u avvenimenti.
 Valutazzjonijiet
 tal-impatt
 Twaqqaf grupp
 tat-tmexxija b'rappreżentazzjoni minn diversi servizzi fi ħdan
 il-Kummissjoni li kkontribwixxa matul il-proċess tal-valutazzjonijiet
 tal-impatt. L-analiżi tal-qafas politiku attwali u tal-iżvilupp
 tas-suq tal-UE għall-prodotti tas-sajd u l-akkwakultura ġiet segwita
 bl-identifikazzjoni tal-għanijiet preliminari għal Organizzazzjoni
 tas-Suq Komuni riformata. Skont dawn l-għanijiet ġew ikkunsidrati
 diversi għażliet alternattivi ta' politika għar-riforma.
 It-tkomplija
 tal-Organizzazzjoni Komuni tas-Suq attwali għall-prodotti tas-sajd u
 l-akkwakultura. Din tfisser li jkun hemm enfasi prinċipalment fuq
 interventi fis-suq biex jappoġġaw l-istabbilità tal-prezzijiet.
 Ir-reviżjoni
 tal-Organizzazzjoni Komuni tas-Suq attwali għall-prodotti tas-sajd u
 l-akkwakultura billi jitnaqqsu l-mekkaniżmi ta' intervent għal
 għajnuna unika għall-ħżin ta' prodotti tas-sajd
 intenzjonati għal konsum mill-bniedem u billi strumenti oħra jsiru
 aktar issimplifikati, xierqa, u flessibbli (standards
 tal-kummerċjalizzazzjoni u informazzjoni lill-konsumaturi).
 Titjib
 fl-Organizzazzjoni Komuni tas-Suq għall-prodotti tas-sajd u l-akkwakultura
 billi l-Organizzazzjonijiet tal-Produtturi u l-Organizzazzjonijiet interprofessjonali
 jingħataw aktar setgħa b'għanijiet ġodda u jingħataw
 appoġġ finanzjarju biex ifasslu u jimplimentaw pjanijiet sostenibbli
 għall-produzzjoni u l-kummerċjalizzazzjoni. Il-kontenut u l-ambitu
 tal-informazzjoni obbligatorja tal-konsumatur jiġu estiżi. Jiġu
 kkunsidrati l-eżattezza u l-kontroll tat-tikkettar volontarju.
 Titwettaq
 id-deregolazzjoni tal-Organizzazzjoni Komuni tas-Suq attwali
 għall-prodotti tas-sajd u l-akkwakultura. Din l-għażla
 trażżan l-appoġġ finanzjarju kollu (l-intervent u
 l-appoġġ għal azzjonijiet kollettivi) u kwalunkwe strument
 legali speċifiku għall-prodotti tas-sajd u l-akkwakultura.
 L-għażla
 tal-istatus quo ġiet evalwata bħala pjuttost ineffiċjenti u
 kumplessa wisq biex tilħaq l-għanijiet attwali tagħha. Illum,
 12-il sena wara l-adozzjoni tagħha, l-OKS attwali tidher bħala mhux
 adattata għall-isfidi tas-suq tal-UE. Se tirriżulta aktar ineffettiva
 fil-PKS riformata, u possibbilment inkonsistenti mal-għanijiet
 tagħha.
 Il-korrezzjoni
 tan-nuqqasijiet ewlenin tal-OKS eżistenti permezz ta'
 aġġustamenti u simplifikazzjonijiet proposti għandha ttejjeb
 it-tħaddim tagħha. Ir-rilevanza għall-għanijiet ewlenin
 tar-riforma tal-PKS tibqa’ madankollu limitata.
 It-tneħħija
 għal kollox tal-Organizzazzjoni Komuni tas-Suq tal-UE, anke jekk
 wieħed jikkunsidra li l-iżviluppi u l-inċentivi tas-suq proprju
 lejn is-sostenibbiltà żdiedu, ma tindirizzax kompletament il-problemi
 ewlenin identifikati, jiġifieri s-settur frammentat u kumpless
 tal-provvista tal-UE u r-riskji ta' informazzjoni li tisgwida jew tħawwad
 lill-konsumatur.
 Għalhekk
 il-Kummissjoni tappoġġa it-titjib tal-Organizzazzjoni Komuni tas-Suq
 sabiex takkumpanja lis-settur tas-sajd u l-akkwakultura filwaqt li tersaq lejn
 prassi sostenibbli ta' produzzjoni. Jista’ jsir ħafna f'termini ta’ organizzazzjoni
 u kummerċjalizzazzjoni biex jitjieb it-tbassir tal-provvista u jitnaqqsu
 l-kosti tat-tranżazzjonijiet. Din l-għażla tenfasizza r-rwol ta'
 kull parti interessata ewlenija fil-preferenza ta’ prassi sostenibbli.
 L-Organizzazzjoni Komuni tas-Suq għandha tgħin biex jiżdied
 il-valur miżjud tal-prodotti tas-sajd u l-akkwakultura f'kuntest fejn
 l-appoġġ finanzjarju jitbiegħed mill-flotta (speċjalment
 l-iskrappjar u l-waqfien temporanju), favur soluzzjonijiet intelliġenti,
 ekoloġiċi, innovattivi u orjentati lejn is-suq għas-settur
 tas-sajd u l-akkwakultura.
 3. ELEMENTI LEGALI TAL-PROPOSTA
 Bażi legali
 L-Artikolu 43(2) tat-Trattat dwar
 il-Funzjonament tal-Unjoni Ewropea.
 Il-prinċipju tas-sussidjarjetà
 Il-proposta taqa' taħt kompetenza
 kondiviża, u għalhekk japplika l-prinċipju tas-sussidjarjetà.
 Il-prinċipju tal-proporzjonalità
 Il-proposta tikkonforma mal-prinċipju ta' proporzjonalità għar-raġuni li ġejja:
 Il-Politika Komuni tas-Sajd hija politika komuni u għalhekk għandha tiġi implimentata permezz ta' Regolament adottat mill-Parlament Ewropew u mill-Kunsill. Huwa meħtieġ u xieraq li jiġu stabbiliti regoli dwar il-konservazzjoni u l-isfruttar tar-riżorsi bijoloġiċi tal-baħar sabiex jintlaħaq l-għan sottostanti li jiġu żgurati industriji tas-sajd u l-akkwakultura li jipprovdu kundizzjonijiet ekonomiċi, ambjentali u soċjali sostenibbli fuq medda twila u li jikkontribwixxu għad-disponibbiltà tal-provvisti tal-ikel. Din ir-Regolament ma jmurx 'l hinn minn dak li huwa meħtieġ sabiex jintlaħaq dak il-għan.
 2011/0194 (COD)
 Proposta għal
 REGOLAMENT TAL-PARLAMENT EWROPEW U
 TAL-KUNSILL
 dwar l-organizzazzjoni komuni tas-swieq
 fil-prodotti tas-sajd u l-akkwakultura
 IL-PARLAMENT EWROPEW U L-KUNSILL
 TAL-UNJONI EWROPEA,
 Wara li kkunsidraw it-Trattat dwar
 il-Funzjonament tal-Unjoni Ewropea, u b’mod partikolari l-Artikoli 42
 u 43(2) tiegħu,
 Wara li kkunsidraw il-proposta
 mill-Kummissjoni Europea,
 Wara li għaddew l-abbozz tal-att
 leġiżlattiv lill-Parlamenti nazzjonali,
 Wara li kkunsidraw l-opinjoni tal-Kumitat
 Ekonomiku u Soċjali Ewropew[1],
 Wara li kkunsidraw l-opinjoni tal-Kumitat
 tar-Reġjuni[2],
 Filwaqt li jaġixxu skont
 il-proċedura leġiżlattiva ordinarja,
 Billi:
 (1)
 L-ambitu tal-Politika Komuni tas-Sajd jestendi
 għal miżuri dwar is-swieq tal-prodotti tas-sajd u l-akkwakultura fl-Unjoni.
 L-organizzazzjoni komuni tas-swieq fil-prodotti tas-sajd u l-akkwakultura, minn
 hawn 'il quddiem "Organizzazzjoni Komuni tas-Suq", hija parti
 integrali tal-Politika Komuni tas-Sajd u għandha tikkontribwixxi biex
 jintlaħqu l-għanijiet tagħha. Billi l-Politika Komuni tas-Sajd
 qed tiġi riveduta, l-Organizzazzjoni Komuni tas-Suq għandha tiġi
 adattata skont dan.
 (2)
 Jeħtieġ li r-Regolament tal-Kunsill (KE)
 Nru 104/2000 tas-17 ta' Diċembru 1999 dwar
 l-organizzazzjoni komuni tas-swieq fil-prodotti tas-sajd u l-akkwakultura[3]
 jiġi rivedut biex jitqiesu n-nuqqasijiet misjuba fl-implimentazzjoni
 tad-dispożizzjonijiet fis-seħħ attwalment, l-iżviluppi
 riċenti fl-Unjoni u s-swieq dinjija, u l-evoluzzjoni tal-attivitajiet
 tas-sajd u l-akkwakultura.
 (3)
 Għandhom jiġu implimentati
 d-dispożizzjonijiet tal-Organizzazzjoni Komuni tas-Suq skont l-impenji
 internazzjoni tal-Unjoni, partikularment fir-rigward tad-dispożizzjonijiet
 tal-Organizzazzjoni Dinjija tal-Kummerċ.
 (4)
 L-Organizzazzjoni Komuni tas-Suq għandha
 tikkontribwixxi biex jintlaħqu l-għanijiet tal-Politika Komuni
 tas-Sajd.
 (5)
 Peress li dawn l-għanijiet ma jistgħux
 jinkisbu b'mod suffiċjenti mill-Istati Membri minħabba n-natura
 komuni tas-suq tal-prodotti tas-sajd u l-akkwakultura, u jistgħu
 għalhekk, minħabba l-ħtieġa għal azzjoni komuni
 ulterjuri, jinkisbu aħjar fil-livell tal-Unjoni, min-naħa tagħha
 din tista’ tadotta miżuri, skont il-prinċipju tas-sussidjarjetà kif
 stipulat fl-Artikolu 5 tat-Trattat tal-Unjoni Ewropea. Skont
 il-prinċipju tal-proporzjonalità, kif stipulat f'dak l-Artikolu, dan
 ir-Regolament ma jmurx 'l hinn minn dak li huma meħtieġ sabiex
 jintlaħqu dawk l-għanijiet.
 (6)
 Huwa importanti li l-immaniġġar
 tal-Organizzazzjoni Komuni tas-Suq jitmexxa fuq il-prinċipji ta'
 governanza tajba tal-Politika Komuni tas-Sajd.
 (7)
 L-organizzazzjonijiet tal-produtturi huma l-atturi
 ewlenin għall-applikazzjoni xierqa tal-Politika Komuni tas-Sajd u
 tal-Organizzazzjoni Komuni tas-Suq. Huwa għalhekk meħtieġ li
 jsaħħu l-għanijiet tagħhom biex jiżguraw li l-membri
 tagħhom iwettqu attivitajiet tas-sajd u l-akkwakultura b'mod sostenibbli,
 itejbu t-tqegħid fis-suq ta' prodotti, u jiġbru informazzjoni
 ekonomika dwar l-akkwakultura. Filwaqt li jilħqu dawn l-għanijiet,
 l-organizzazzjonijiet tal-produtturi għandhom jikkunsidraw
 il-kundizzjonijiet differenti tas-setturi tas-sajd u l-akkwakultura li
 jeżistu fl-Unjoni, b'mod partikulari l-ispeċifiċitajiet tas-sajd
 fuq skala żgħira.
 (8)
 L-organizzazzjonijiet interprofessjonali billi
 jiġbru kategoriji differenti ta' operaturi jistgħu jgħinu biex
 itejbu l-koordinazzjoni ta' attivitajiet tal-kummerċjalizzajoni matul
 il-katina tal-attivitajiet u biex jiżviluppaw miżuri ta' interess
 għas-settur kollu.
 (9)
 Huwa xieraq li jiġu stabbiliti kundizzjonijiet
 komuni għar-rikonoxximent ta' organizzazzjonijiet ta' produtturi u
 organizzazzjonijiet interprofessjonali mill-Istati Membri, biex ir-regoli
 adottati mill-organizzazzjonijiet interprofessjonali u tal-produtturi jiġu
 estiżi, u biex il-kosti li jirriżultaw minn din l-estensjoni
 jiġu kondiviżi. Il-proċedura għall-estensjoni ta' regoli
 għandha tkun soġġetta għall-awtorizzazzjoni
 mill-Kummissjoni.
 (10)
 Sabiex l-organizzazzjonijiet tal-produtturi
 jistgħu jidderiġu lill-membri lejn attivitajiet ta' sajd u
 akkwakultura sostenibbli, huma għandhom jiddefinixxu u jissottomettu
 lill-awtoritajiet kompetenti tal-Istati Membri pjan ta' produzzjoni u
 kummerċjalizzazzjoni bil-miżuri meħtieġa biex jilħqu
 l-għanijiet tagħhom.
 (11)
 Id-diffikulta biex jitbassru l-attivitajiet
 tas-sajd teżiġi li jitwaqqaf mekkaniżmu għal ħżin
 ta' prodotti tas-sajd għall-konsum mill-bniedem bil-għan li titrawwem
 stabbilità akbar tas-suq u jiżdied ir-redditu fuq il-prodotti,
 partikularment billi jinħoloq valur miżjud. Dan il-mekkaniżmu
 għandu jikkontribwixxi għall-istabbilizzazzjoni u l-konverġenza
 tas-swieq lokali tal-Unjoni bil-għan li jinħoloq is-suq uniku.
 (12)
 L-organizzazzjonijiet tal-produtturi jistgħu
 joħolqu fond kollettiv biex jiffinanzja l-pjanijiet ta' produzzjoni u
 kummerċjalizzazzjoni u l-mekkaniżmu ta' ħżin.
 (13)
 Biex tiġi kkunsidrata d-diversità
 fil-prezzijiet madwar l-Unjoni, kull organizzazzjoni tal-produtturi
 għandha tkun intitolata li tagħmel proposta għal prezz li
 jiskatta l-mekkaniżmu ta' ħżin. Dan il-prezz ma għandux
 iwassal biex jiġu ffissati prezzijiet minimi li jistgħu jfixklu
 l-kompetizzjoni.
 (14)
 Billi l-istokkijiet tal-ħut huma riżorsi
 kondiviżi, l-isfruttar sostenibbli u effiċjenti tagħhom jista',
 f'xi ċirkustanzi, jintlaħaq aħjar permezz ta' organizzazzjoniiet
 magħmula minn membri minn Stati Membri differenti.
 Għalhekk jeħtieġ li tiġi prevista wkoll il-possibbiltà
 li jitwaqqfu organizzazzjonijiet ta' produtturi u assoċjazzjonijiet ta'
 organizzazzjonijiet ta' produtturi fuq livell transnazzjonali, li jibqgħu
 soġġetti għal regoli tal-kompetizzjoni kif previst
 fir-regolament preżenti.
 (15)
 L-applikazzjoni ta' standards komuni
 tal-kummerċjalizzazzjoni għandha tippermetti li s-suq ikun fornut bi
 prodotti sostenibbli, li jintlaħaq il-potenzjal sħiħ tas-suq
 intern tal-prodotti tas-sajd u l-akkwakultura, u li jiġi ffaċilitat
 il-kummerċ fuq bażi ta' kompetizzjoni ġusta, u b'hekk tgħin
 biex tintlaħaq il-profitabbiltà tal-produzzjoni.
 (16)
 Minħabba l-varjetà wiesgħa tal-prodotti
 tas-sajd u l-akkwakultura, jeħtieġ li l-konsumaturi jingħataw
 ammont minimu ta' informazzjoni obbligatorja dwar il-karatteristiċi
 ewlenin tal-prodotti. Għall-promozzjoni tad-divrenzjar tal-prodotti,
 jeħtieġ ukoll li titqies informazzjoni addizzjonali li tista'
 tiġi indikata fuq bażi volontarja.
 (17)
 Ir-regoli dwar il-kompetizzjoni relatata ma'
 ftehimiet, deċiżjonijiet u prassi msemmija fl-Artikolu 101
 tat-Trattat għandhom japplikaw għall-produzzjoni jew
 il-kummerċjalizzazzjoni ta' prodotti tas-sajd u l-akkwakultura, sakemm
 l-applikazzjoni tagħhom ma tfixkilx it-tħaddim tal-organizzazzjoni
 komuni tas-swieq jew thedded li jintlaħqu l-għanijiet
 tal-Artikolu 39 tat-Trattat.
 (18)
 Huwa xieraq li jiġu stabbiliti regoli
 tal-kompetizzjoni applikabbli għall-produzzjoni u
 l-kummerċjalizzazzjoni ta' prodotti tas-sajd u l-akkwakultura, waqt li
 jitqiesu l-karatteristiċi speċifiċi tas-settur tas-sajd u
 l-akkwakultura, inklużi l-frammentazzjoni tas-settur, il-fatt li
 l-ħut huwa riżorsa kondiviża u l-ammont estensiv
 tal-importazzjoni. Minħabba raġunijiet ta' simplifikazzjoni,
 id-dispożizzjonijiet rilevanti tar-Regolament (KE) Nru 1184/2006
 tal-24 ta' Lulju 2006 li japplika ċerti regoli ta' kompetizzjoni
 għall-produzzjoni ta', u l-kummerċ f'ċerti prodotti agrikoli[4]
 għandhom jiġu inkorporati fir-regolament preżenti. Għalhekk
 ir-Regolament (KE) Nru 1184/2006 ma għandux jibqa' japplika għal
 prodotti tas-sajd u l-akkwakultura.
 (19)
 Jeħtieġ li tittejjeb l-informazzjoni
 ekonomika dwar is-swieq tal-prodotti tas-sajd u l-akkwakultura fl-Unjoni.
 (20)
 Is-setgħa li jiġu adottati atti skont
 l-Artikolu 290 tat-Trattat dwar il-Funzjonament tal-Unjoni Ewropea
 għandha tiġi ddelegata lill-Kummissjoni fir-rigward tal-Artikoli 24,
 33, 41 u 46, sabiex tkun tista' tissupplimenta jew temenda l-kundizzjonijiet u
 r-rekwiżiti għar-rikonoxximent tal-organizzazzjonijiet
 tal-produtturi, tissupplima jew temenda l-kontenut tal-pjan ta' produzzjoni u
 kummerċjalizzazzjoni, tiddefinixxi u temenda l-istandards komuni
 tal-kummerċjalizzazzjoni, tissupplimenta jew temenda informazzjoni
 obbligatorja u tistipula kriterji minimi għall-informazzjoni pprovduta
 volontarjament minn operaturi lill-konsumaturi.
 (21)
 Huwa ta’ importanza partikulari li l-Kummissjoni
 twettaq konsultazzjonijiet xierqa matul ix-xogħol ta' tħejjija
 tagħha, inkluż fil-livell ta’ esperti. Meta tħejji u tfassal
 atti delegati, il-Kummissjoni għandha tiżgura li ssir
 trażmissjoni simultanja, fil-ħin u xierqa tad-dokumenti rilevanti lill-Parlament
 Ewropew u lill-Kunsill.
 (22)
 Sabiex ikunu żgurati kundizzjonijiet uniformi
 għall-implimentazzjoni tal-Artikoli 25, 31, 34 u 37 ta' dan
 ir-Regolament, is-setgħat ta' implimentazzjoni għandhom ikunu
 konferiti lill-Kummissjoni. Dawn is-setgħat għandhom jiġu
 eżerċitati skont ir-Regolament (UE) Nru 182/2011 tal-Parlament
 Ewropew u tal-Kunsill tas-16 ta’ Frar 2011 li jistabbilixxi
 r-regoli u l-prinċipji ġenerali dwar il-modalitajiet ta’ kontroll
 mill-Istati Membri tal-eżerċizzju mill-Kummissjoni tas-setgħat
 ta’ implimentazzjoni.
 (23)
 Ir-Regolament tal-Kunsill (KE) Nru 104/2000
 għandu jiġi rrevokat iżda l-Artikoli 9, 10, 11, 17, 18, 19,
 20, 21, 22, 23, 24, 25, 26, 27, 34, 35, 36, 37, 38 u 39 għandhom
 jibqgħu japplikaw sakemm jidħol fis-seħħ ir-Regolament dwar
 il-Fond Ewropew Marittimu u għas-Sajd.
 ADOTTAW DAN IR-REGOLAMENT:
 Kapitolu I
 Dispożizzjonijiet ġenerali
 Artikolu 1
 Suġġett
 1.
 B'dan qed tiġi stabbilita organizzazzjoni
 komuni tas-swieq tal-prodotti tas-sajd u l-akkwakultura, minn hawn 'il quddiem
 "Organizzazzjoni Komuni tas-Suq".
 2.
 L-Organizzazzjoni Komuni tas-Suq għandha
 tħaddan l-istrumenti li ġejjin:
 (a) organizzazzjonijiet professjonali;
 (b) standards ta' kummerċjalizzazzjoni;
 (c) informazzjoni għall-konsumatur;
 (d) regoli dwar il-kompetizzjoni;
 (e) għarfien intelliġenti dwar
 is-suq.
 Artikolu 2
 Ambitu
 L-Organizzazzjoni Komuni tas-Suq għandha
 tapplika għall-prodotti tas-sajd u l-akkwakultura elenkati
 fl-Anness I għal dan ir-Regolament, li jiġu
 kkummerċjalizzati fl-Unjoni.
 Artikolu 3
 Għanijiet
 L-Organizzazzjoni Komuni tas-Suq għandha
 tikkontribwixxi biex jintlaħqu l-għanijiet stipulati
 fl-Artikoli 2 u 3 tar-Regolament dwar il-Politika Komuni tas-Sajd.
 Artikolu 4
 Prinċipji
 L-Organizzazzjoni Komuni tas-Suq għandha
 tipproċedi fuq il-prinċipji ta' governanza tajba stipulati
 fl-Artikolu 4 tar-Regolament dwar il-Politika Komuni tas-Sajd.
 Artikolu 5
 Definizzjonijiet
 Għall-finijiet ta' dan ir-Regolament,
 għandhom japplikaw id-definizzjonijiet imsemmija fl-Artikolu 3
 tar-Regolament dwar il-Politika Komuni tas-Sajd. Għandhom japplikaw ukoll
 id-definizzjonijiet li ġejjin:
 (a)
 'prodotti tas-sajd' tfisser organiżmi
 akwatiċi li jirriżultaw minn kwalunkwe attività tas-sajd jew prodotti
 li ġejjin minnhom, kif elenkat fl-Anness I;
 (b)
 'prodotti tal-akkwakultura' tfisser organiżmi
 akwatiċi, fi kwalunkwe stadju taċ-ċiklu tal-ħajja
 tagħhom, li jirriżultaw minn kwalunkwe attività tal-akkwakultura jew
 prodotti li ġejjin minnhom, kif elenkat fl-Anness I;
 (c)
 'produttur' tfisser kwalunkwe persuna fiżika
 jew ġuridika li tuża mezzi ta' produzzjoni biex tikseb prodotti ta'
 sajd jew akkwakultura bl-intenzjoni li tqiegħdhom fis-suq;
 (d)
 'settur tas-sajd jew l-akkwakultura' tfisser
 is-settur tal-ekonomija li jinkludi l-attivitajiet kollha tal-produzzjoni,
 tal-ipproċessar u tal-kummerċjalizzazzjoni tal-prodotti tas-sajd u
 l-akkwakultura;
 (e)
 'tagħmel disponibbli fis-suq' tfisser
 kwalunkwe provvista ta' prodott tas-sajd jew l-akkwakultura
 għad-distribuzzjoni, il-konsum jew l-użu fis-suq tal-Unjoni tul
 attività kummerċjali, kemm jekk issir bi ħlas kif ukoll jekk tkun mingħajr
 ħlas;
 (f)
 'tqegħid fis-suq' tfisser l-ewwel darba li
 prodott tas-sajd jew l-akkwakultura jsir disponibbli fis-suq tal-Unjoni.
 Kapitolu II
 Organizzazzjonijiet professjonali
 Taqsima I
 Stabbiliment, Għanijiet u Miżuri
 Artikolu 6
 Stabbiliment ta' organizzazzjonijiet ta' produtturi tas-sajd
 Organizzazzjonijiet ta' produtturi tas-sajd
 jistgħu jiġu stabbiliti bħala grupp imwaqqaf fuq l-inizjattiva
 proprja ta' produtturi ta' prodotti tas-sajd fi Stat Membru wieħed jew
 aktar u li huma rikonoxxuti skont it-Taqsima II.
 Artikolu 7
 Għanijiet ta' organizzazzjonijiet ta' produtturi tas-sajd
 L-organizzazzjonijiet ta' produtturi tas-sajd
 għandu jkollhom l-għanijiet li ġejjin:
 (a)
 jippromwovu attivitajiet vijabbli tas-sajd
 mill-membri tagħhom, b'konformità sħiħa mal-politika ta'
 konservazzjoni stipulata fir-Regolament dwar il-Politika Komuni tas-Sajd u
 l-leġiżlazzjoni ambjentali;
 (b)
 jieħdu ħsieb qabdiet ta' stokkijiet
 kummerċjali li ma hemmx domanda għalihom;
 (c)
 itejbu l-kundizzjonijiet għat-tqegħid
 fis-suq tal-prodotti tas-sajd tal-membri tagħhom;
 (d)
 jistabbilixxu s-swieq;
 (e)
 itejbu l-profittabbiltà tal-produtturi.
 Artikolu 8
 Miżuri li jittieħdu minn organizzazzjonijiet ta' produtturi tas-sajd
 Organizzazzjonijiet ta' produtturi tas-sajd
 jistgħu jużaw l-miżuri li ġejjin biex jilħqu l-għanijiet
 stipulati fl-Artikolu 7:
 (a)
 jippjanaw l-attivitajiet tas-sajd tal-membri
 tagħhom;
 (b)
 jagħmlu l-aħjar użu ta' qabdiet ta'
 stokkijiet kummerċjali li ma hemmx domanda għalihom billi:
 - jiddisponu minn prodotti li jkunu
 nħattu l-art li mhumiex konformi mad-daqsijiet minimi ta'
 kummerċjalizzazzjoni msemmija fl-Artikolu 39(2)(a) għal użi
 oħrajn għajr konsum mill-bniedem;
 - jqiegħdu fis-suq prodotti li jkunu
 nħattu l-art li huma konformi mad-daqsijiet minimi ta'
 kummerċjalizzazzjoni msemmija fl-Artikolu 39(2)(a);
 - jiddistribwixxu mingħajr ħlas
 prodotti li jkunu nħattu l-art għal finijiet filantropiċi jew
 karitatevoli.
 (c)
 jaġġustaw il-produzzjoni
 għall-bżonnijiet tas-suq;
 (d)
 jidderiġu l-provvista u
 l-kummerċjalizzazzjoni tal-prodotti tal-membri tagħhom;
 (e)
 jimmaniġġaw ħżin temporanju ta'
 prodotti tas-sajd b'konfomità mal-Artikoli 35 u 36;
 (f)
 jikkontrollaw u jieħdu miżuri biex
 l-attivitajiet tal-membri tagħhom ikun konformi mar-regoli stabbiliti
 mill-organizzazzjoni tal-produtturi.
 Artikolu 9
 Stabbiliment ta' organizzazzjonijiet ta' produtturi tal-akkwakultura
 Organizzazzjonijiet ta' produtturi
 tal-akkwakultura jistgħu jiġu stabbiliti bħala grupp imwaqqaf
 fuq l-inizjattiva proprja ta' produtturi ta' prodotti tal-akkwakultura fi Stat
 Membru wieħed jew aktar u li huma rikonoxxuti skont it-Taqsima II.
 Artikolu 10
 Għanijiet ta' organizzazzjonijiet ta' produtturi tal-akkwakultura
 L-organizzazzjonijiet ta' produtturi
 tal-akkwakultura għandu jkollhom l-għanijiet li ġejjin:
 (a)
 jippromwovu attivitajiet sostenibbli
 tal-akkwakultura tal-membri tagħhom billi jipprovdu opportunitajiet
 għall-iżvilupp tagħhom;
 (b)
 jikkontribwixxu għall-provvista tal-ikel u
 għall-impjieg f'żoni kostali u rurali;
 (c)
 jaċċertaw li l-attivitajiet tal-membri
 tagħhom huma konsistenti mal-pjanijiet strateġiċi nazzjonali
 msemmija fl-Artikolu 51 tar-Regolament dwar il-Politika Komuni tas-Sajd;
 (d)
 itejbu l-kundizzjonijiet għat-tqegħid
 fis-suq tal-prodotti tal-akkwakultura tal-membri tagħhom;
 (e)
 itejbu l-profittabbiltà tal-produtturi.
 Artikolu 11
 Miżuri li jittieħdu minn organizzazzjonijiet ta' produtturi
 tal-akkwakultura
 Organizzazzjonijiet ta' produtturi
 tal-akkwakultura jistgħu jużaw il-miżuri li ġejjin biex
 jilħqu l-għanijiet stipulati fl-Artikolu 10:
 (a)
 jippromwovu akkwakultura responsabbli u
 sostenibbli, notevolment f'termini ta' ħarsien tal-ambjent,
 saħħa u benessri tal-annimali;
 (b)
 jaġġustaw il-produzzjoni
 għall-bżonnijiet tas-suq;
 (c)
 jidderiġu l-provvista u
 l-kummerċjalizzazzjoni tal-prodotti tal-membri tagħhom;
 (d)
 jikkontrollaw u jieħdu miżuri biex
 l-attivitajiet tal-membri tagħhom ikunu konformi mar-regoli stabbiliti
 mill-organizzazzjoni tal-produtturi;
 (e)
 jiġbru informazzjoni dwar il-prodotti
 kkumerċjalizzati inkluża informazzjoni ekonomika dwar l-ewwel
 bejgħ u t-tbassir ta' produzzjoni.
 Artikolu 12
 Stabbiliment ta' assoċjazzjonijiet ta' organizzazzjonijiet ta' produtturi
 1.
 Assoċjazzjoni ta' organizzazzjonijiet ta'
 produtturi tas-sajd jew akkwakultura tista' tiġi stabbilita bħala
 grupp imwaqqaf fuq l-inizjattiva proprja ta' organizzazzjonijiet ta' produtturi
 rikonoxxuti fi Stat Membru wieħed jew aktar.
 2.
 Id-dispożizzjonijiet ta' dan ir-regolament
 applikabbi għal organizzazzjonijiet ta' produtturi għandhom japplikaw
 għal assoċjazzjonijiet ta' organizzazzjonijiet ta' produtturi
 ħlief jekk indikat mod ieħor.
 Artikolu 13
 Għanijiet ta' assoċjazzjonijiet ta' organizzazzjonijiet ta'
 produtturi
 Assoċjazzjonijiet ta' organizzazzjonijiet
 ta' produtturi tas-sajd jew l-akkwakultura għandu jkollhom
 l-għanijiet li ġejjin:
 (a)
 iwettqu b'mod iktar effiċjenti kwalunkwe
 għan tal-organizzazzjonijiet tal-produtturi membri stipulati
 fl-Artikoli 7 u 10;
 (b)
 jikkoordinaw u jiżviluppaw attivitajiet ta'
 interess komuni għall-organizzazzjonijiet ta' produtturi membri.
 Artikolu 14
 Stabbiliment ta' organizzazzjonijiet minn diversi oqsma
 Tista' tiġi stabbilita organizzazzjoni
 interprofessjonali bħala grupp imwaqqaf fuq l-inizjattiva proprja ta'
 operaturi ta' prodotti tas-sajd u l-akkwakultura fi Stat Membru wieħed jew
 aktar u li hija rikonoxxuta skont it-Taqsima II.
 Artikolu 15
 Għanijiet ta' organizzazzjonijiet minn diversi oqsma
 L-organizzazzjonijiet interprofessjonali
 għandu jkollhom l-għanijiet li ġejjin:
 (a)
 itejbu l-kundizzjonijiet biex prodotti tas-sajd
 u l-akkwakultura jkunu disponibbli fis-suq tal-Unjoni;
 (b)
 jgħinu biex jikkoordinaw aħjar
 it-tqegħid fis-suq u d-disponibbiltà fis-suq ta’ prodotti tas-sajd u
 l-akkwakultura tal-Unjoni.
 Artikolu 16
 Miżuri li jittieħdu minn organizzazzjonijiet minn diversi oqsma
 Organizzazzjonijiet interprofessjonali
 jistgħu jużaw il-miżuri li ġejjin biex jilħqu
 l-għanijiet stipulati fl-Artikolu 15:
 (a)
 it-tfassil ta’ kuntratti standard li huma
 kompatibbli mar-regoli tal-Unjoni;
 (b)
 il-promozzjoni ta' prodotti tas-sajd u
 l-akkwakultura tal-Unjoni b'mod mhux diskriminatorju permezz tal-użu
 tal-potenzjal ta' ċertifikazzjoni, partikularment denominazzjonijiet
 tal-oriġini, siġilli ta' kwalità, indikazzjonijiet
 ġeografiċi u merti ta' sostenibbiltà;
 (c)
 l-istipular ta' regoli dwar il-produzzjoni u
 l-kummerċjalizzazzjoni ta' prodotti tas-sajd u l-akkwakultura li huma
 iktar stretti minn dawk stabbiliti fil-leġiżlazzjoni nazzjonali jew
 tal-Unjoni;
 (d)
 it-titjib fil-kwalità, tal-għarfien dwar u
 t-trasparenza tal-produzzjoni u tas-suq;
 (e)
 it-twettiq ta' riċerka u studji tas-suq, u
 l-iżvilupp ta' tekniki li jwasslu għall-aqwa livell tal-operat
 tas-suq, inklużi l-informazzjoni u t-teknoloġija tal-komunikazzjoni;
 (f)
 il-forniment ta' informazzjoni u t-twettiq ta'
 riċerka meħtieġa biex twassal għal provvisti sostenibbli
 b'ammont, kwalità u prezz skont il-ħtiġijiet tas-suq u l-aspettattivi
 tal-konsumatur;
 (g)
 il-kontroll u t-teħid ta' miżuri biex
 l-attivitajiet tal-membri tagħhom ikun konformi mar-regoli stabbiliti
 mill-organizzazzjoni minn diversi oqsma.
 Taqsima II
 Rikonoxximent
 Artikolu 17
 Rikonoxximent tal-organizzazzjonijiet ta' produtturi
 L-Istati Membri jistgħu jirrikonoxxu
 bħala organizzazzjonijiet ta' produtturi tas-sajd u l-akkwakultura kull
 grupp tas-sajd jew l-akkwakultura li japplikaw għal dan ir-rikonoxximent,
 bil-kundizzjoni li:
 (a)
 ikun attiv b'mod suffiċjenti ekonomikament
 fit-territorju tiegħu jew parti minnu, partikularment fir-rigward ta'
 għadd ta' membri u volum ta' produzzjoni kummerċjabbli;
 (b)
 għandu personalità ġuridika skont
 il-liġi nazzjonali ta' Stat Membru, għandu l-kwartieri ġenerali
 uffiċjali tiegħu u huwa stabbilit fit-territorju tiegħu;
 (c)
 huwa kapaċi li jsegwi l-għanijiet
 stipulati fl-Artikoli 7 u 10;
 (d)
 huwa konformi mar-regoli tal-kompetizzjoni
 stipulati fil-Kapitolu VI;
 (e)
 jista' ma jkollux pożizzjoni dominanti f’suq
 partikolari ħlief jekk dan ikun meħtieġ biex jintlaħqu
 l-miri tal-Artikolu 39 tat-Trattat.
 Artikolu 18
 Rikonoxximent ta' organizzazzjonijiet minn diversi oqsma
 L-Istati Membri jistgħu jirrikonoxxu
 kwalunkwe grupp stabbilit fit-territorju tagħhom li jagħmel
 applikazzjoni xierqa, bħala organizzazzjoni minn diversi oqsma, waqt li
 jqisu r-regoli tal-Unjoni partikularment fir-rigward tal-kompetizzjoni,
 bil-kundizzjoni li:
 (a)
 jirrappreżenta sehem sinifikanti talanqas ta'
 tnejn mill-attivitajiet li ġejjin f'żona/i partikulari: produzzjoni,
 kummerċjalizzazzjoni u pproċessar ta' prodotti tas-sajd u
 l-akkwakultura jew prodotti pproċesstati minn prodotti tas-sajd u
 l-akkwakultra;
 (b)
 mhuwiex huwa nnifsu impenjat f'attivitajiet li
 għandhom x'jaqsmu mal-produzzjoni, l-ipproċessar jew
 il-kummerċjalizzazzjoni ta' prodotti tas-sajd u l-akkwakultura jew ta'
 prodotti pproċessati minn prodotti tas-sajd u l-akkwakultura;
 (c)
 għandu personalità ġuridika skont
 il-liġi nazzjonali ta' Stat Membri, għandu l-kwartieri ġenerali
 uffiċjali tiegħu u huwa stabbilit fit-territorju ta' dak l-Istat
 Membru;
 (d)
 jista' jwettaq l-għanijiet stipulati
 fl-Artikolu 15;
 (e)
 jikkunsidra l-interess tal-konsumaturi;
 (f)
 ma jfixkilx t-tħaddim tajjeb
 tal-Organizzazzjoni Komuni tas-Suq.
 Artikolu 19
 Verifiki u rtirar tar-rikonoxximenti mill-Istati Membri
 L-Istati Membri għandhom iwettqu verifiki
 f'intervalli regoli biex jiżguraw jekk l-organizzazzjonijiet
 tal-produtturi u l-organizzazzjonijiet interprofessjonali jikkonformawx
 mal-kundizzjonijiet għar-rikonoxximent stipulati fl-Artikoli 17 u 18,
 u għandhom fejn xieraq, jirtiraw ir-rikonoxximent tal-organizzazzjonijiet
 tal-produtturi jew minn diversi oqsma.
 Artikolu 20
 Organizzazzjonijiet tal-produtturi, assoċjazzjonijiet ta'
 organizzazzjonijiet interprofessjonali u tal-produtturi fil-livell
 transnazzjonali
 L-Istati Membri li għandhom
 ċittadini li huma membri ta' organizzazzjoni ta' produtturi jew organizzazzjoni
 interprofessjonali fit-territorju ta' Stat Membru ieħor u dawk l-Istati
 Membri li jospitaw il-kwartieri ġenerali uffiċjali ta'
 assoċjazzjoni ta' organizzazzjonijiet ta' produtturi rikonoxxuta fi Stati
 Membri differenti, għandhom jistabbilixxu, b'kollaborazzjoni mal-Istati
 Membri rilevanti, il-kooperazzjoni ammistrattiva meħtieġa biex
 jitwettqu l-verifiki fuq l-attivitajiet tal-organizzazzjoni jew
 tal-assoċjazzjoni konċernata.
 Artikolu 21
 Allokazzjoni ta' opportunitajiet tas-sajd
 Organizzazzjoni tal-produtturi li l-membri
 tagħha huma ċittadini ta' Stati Membri differenti jew
 assoċjazzjoni ta' organizzazzjonijiet ta' produtturi rikonoxxuta fi Stati
 Membri differenti għandhom iwettqu l-kompiti tagħhom mingħajr
 preġudizzju għad-dispożizzjonijiet li jirregolaw l-allokazzjoni
 ta' opportunitajiet tas-sajd fost l-Istati Membri skont l-Artikolu 16
 tar-Regolament dwar il-Politika Komuni tas-Sajd.
 Artikolu 22
 Komunikazzjoni lill-Kummissjoni,
 L-Istati Membri għandhom jikkomunikaw
 lill-Kummissjoni, b'mezzi elettroniċi, kwalunkwe deċiżjoni biex
 jingħata jew jiġi rtirat ir-rikonoxximent.
 Artikolu 23
 Verifiki mill-Kummissjoni
 Il-Kummissjoni tista' twettaq verifiki u
 tista' meta jkun xieraq, titlob li l-Istati Membri jirtiraw ir-rikonoxximent
 ta' organizzazzjonijiet ta' produtturi jew organizzazzjonijiet minn diversi
 oqsma, sabiex tiżgura konformità mal-kundizzjonijiet
 għar-rikonoxximent ta' organizzazzjonijiet ta' produtturi jew
 organizzazzjonijiet interprofessjonali stipulati fl-Artikoli 17 u 18.
 Artikolu 24
 Atti delegati
 Il-Kummissjoni għandha tingħata
 s-setgħa li tadotta atti delegati skont l-Artikolu 50 sabiex
 (a)
 temenda jew tissupplimenta l-kundizzjonijiet
 għar-rikonoxximent imsemmija fl-Artikoli 17 u 18. Dawk ir-regoli
 jistgħu jikkonċernaw it-tħaddim intern ta' organizzazzjoni ta'
 produtturi jew organizzazzjonijiet minn diversi oqsma, ir-regoli ta'
 assoċjazzjoni, dispożizzjonijiet finanzjarji u baġitarji,
 obbligi għall-membri tagħhom u l-infurzar tal-applikazzjoni
 tar-regoli tagħhom inkluż penali;
 (b)
 jistabbilixxu regoli dwar il-frekwenza, il-kontenut
 u l-metodi prattiċi tal-verifiki li għandhom jitwettqu mill-Istati
 Membri skont l-Artikoli 20 u 21.
 Artikolu 25
 Atti ta’ implimentazzjoni
 1.
 Il-Kummissjoni għandha tadotta atti ta'
 implimentazzjoni dwar
 (a) l-iskadenzi taż-żmien u
 l-proċeduri li l-Istati Membri għandhom japplikaw
 għar-rikonoxximent ta' organizzazzjonijiet ta' produtturi u ta'
 organizzazzjonijiet interprofessjonali skont l-Artikoli 17 u 18 jew
 għall-irtirar ta' tali rikonoxximent skont l-Artikolu 19;
 (b) il-format, l-iskadenzi
 taż-żmien u l-proċeduri li għandhom jiġu applikati
 mill-Istati Membri għall-komunikazzjoni lill-Kummissjoni ta' kwalunkwe
 deċiżjoni biex jingħata jew jiġi rtirat ir-rikonoxximent
 skont l-Artikolu 22.
 2.
 L-atti ta' implimentazzjoni msemmija
 fil-paragrafu 1 ta' dan l-Artikolu għandhom jiġu adottati skont
 il-proċedura ta' eżami msemmija fl-Artikolu 51.
 Taqsima III
 Estensjoni tar-Regoli
 Artikolu 26
 Estensjoni tar-regoli ta' organizzazzjonijiet ta' produtturi
 1. Stat Membru jista'
 jeżiġi li r-regoli miftiehma f'organizzazzjoni tal-produtturi jsiru
 vinkolanti għal produtturi li mhumiex membri tal-organizzazzjoni u li
 jbiegħu kwalunkwe prodott fiż-żona li fiha l-organizzazzjoni
 tal-produtturi hija rrapreżentata bil-kundizzjoni li:
 (a)
 l-organizzazzjoni tal-produtturi hija kkunsidrata
 li tirrappreżenta l-produzzjoni u l-kummerċjalizzazzjoni fi Stat
 Membru wieħed u tressaq applikazzjoni lill-awtoritajiet kompetenti
 nazzjonali;
 (b)
 ir-regoli li se jiġu estiżi
 jikkonċernaw kwalunkwe miżura għall-organizzazzjonijiet
 tal-produtturi stipulata fl-Artikolu 8(a), (b), (c), (d), (e).
 2. Għall-finijiet
 tal-paragrafu 1(a) organizzazzjoni tal-produtturi tas-sajd titqies
 bħala rappreżentattiva meta tkun responsabbli għal talanqas
 65 % tal-kwantitajiet ikkummerċjalizzati tal-prodott rilevanti matul
 is-sena ta' qabel fiż-żona fejn huwa propost li jiġu estiżi
 r-regoli.
 3. Għall-finijiet
 tal-paragrafu 1(a) organizzazzjoni tal-produtturi tas-sajd titqies
 bħala rappreżentattiva meta tkun responsabbli għal talanqas
 40 % tal-kwantitajiet ikkummerċjalizzati tal-prodott rilevanti matul
 is-sena ta' qabel fiż-żona fejn huwa propost li jiġu estiżi
 r-regoli.
 4. Ir-regoli li se jiġu
 estiżi għal dawk li mhumiex membri għandhom japplikaw għal
 perjodu ta' bejn 90 jum u 12-il xahar.
 Artikolu 27
 Estensjoni tar-regoli ta' organizzazzjonijiet minn diversi oqsma
 1.
 Stat Membru jista' jeżiġi li xi wħud
 mill-ftehimiet, deċiżjonijiet jew prassi ġenerali miftiehma fi
 ħdan organizzazzjoni interprofessjonali tkun vinkolanti f'żona
 speċifika jew f'żoni speċifiċi għal operaturi
 oħra li mhumiex affiljati mal-organizzazzjoni bil-kundizzjoni li:
 (a)
 l-organizzazzjoni interprofessjonali hija
 responsabbli għal talanqas 65 % ta' talanqas tnejn minn dawn
 l-attivitajiet: produzzjoni, kummerċjalizzazzjoni jew ipproċessar
 tal-prodott rilevanti matul is-sena ta' qabel fiż-żona jew
 iż-żoni kkonċernati ta' Stat Membru, u tressaq applikazzjoni
 lill-awtoritajiet kompetenti nazzjonali.
 (b)
 ir-regoli li ser jiġu estiżi għal
 operaturi oħra jikkonċernaw kwalunkwe miżura għall-organizzazzjonijiet
 interprofessjonali stipulata fl-Artikolu 16(a), (b), (c), (d), (e), (f) u
 ma jikkawżaw l-ebda dannu lil operaturi oħra fl-Istat Membru
 kkonċernat jew fl-Unjoni.
 2.
 L-estensjoni tar-regoli tista' ssir vinkolanti
 għal mhux iktar minn tliet snin.
 Artikolu 28
 Responsabbiltà
 Meta r-regoli jiġu estiżi għal
 dawk li mhumiex membri skont l-Artikoli 26 u 27, l-Istat Membru
 kkonċernat jista' jiddeċiedi li dawk li mhumiex membri huma
 responsabbli għall-organizzazzjoni tal-produtturi jew għall-organizzazzjoni
 minn diversi oqmsa għall-ekwivalenti tal-kosti kollha, jew parti minnhom,
 li tħallsu minn membri li jirriżultaw mill-applikazzjoni
 tal-estensjoni tar-regoli.
 Artikolu 29
 Awtorizzazzjoni mill-Kummissjoni
 1.
 L-Istati Membri għandhom jgħarrfu
 minnufih lill-Kummissjoni dwar ir-regoli li huma beħsiebhom jagħmlu
 vinkolanti għall-produtturi jew l-operaturi kollha f’żona
 speċifika jew f'żoni speċifiċi skont l-Artikoli 26 u
 27.
 2.
 Il-Kummissjoni għandha tadotta
 deċiżjoni li tawtorizza l-estensjoni tar-regoli nnotifikati minn Stat
 Membru jekk:
 (a)
 id-disposizzjonijiet tal-Artikoli 26 u 27 huma
 mħarsa;
 (b)
 hemm konformità mal-Kapitolu VI dwar regoli
 ta' kompetizzjoni;
 (c)
 l-estensjoni ma tipperikolax il-kummerċ
 ħieles;
 (d)
 l-għanijiet tal-Artikolu 39 tat-Trattat
 mhumiex mhedda.
 3.
 Fi żmien xahrejn minn meta l-Kummissjoni
 tirċievi n-notifika, għandha tieħu deċiżjoni
 tawtorizzax jew tirrifjutax l-awtorizzazzjoni għall-estensjoni tar-regoli
 u għandha tinforma lill-Istati Membri. Meta l-Kummissjoni ma tkunx ħadet
 deċiżjoni fil-perjodu ta' xahrejn, l-estensjoni tar-regoli titqies li
 ġiet awtorizzata mill-Kummissjoni.
 Artikolu 30
 Irtirar ta' awtorizzazzjoni
 Il-Kummissjoni tista' twettaq verifiki u
 tista' tirtira l-awtorizzazzjoni ta' estensjoni ta' regoli fil-każ li
 tistabbilixxi li kwalunkwe rekwiżit għall-awtorizzazzjoni ma
 jitħarisx. Il-Kummissjoni għandhom tinforma lill-Istati Membri.
 Artikolu 31
 Atti ta’ implimentazzjoni
 Il-Kummissjoni għandha tistabbilixxi
 regoli li jikkonċernaw il-format u l-proċedura ta' notifika msemmija
 fl-Artikolu 29(1) permezz ta' atti ta' implimentazzjoni adottati skont
 il-proċedura ta' eżami msemmija fl-Artikolu 51.
 Taqsima IV
 Ippjanar tal-produzzjoni u l-kummerċjalizzazzjoni
 Artikolu 32
 Pjan ta' produzzjoni u kummerċjalizzazzjoni
 1. Kull organizzazzjoni tal-produtturi għandha
 tissottometti pjan ta' produzzjoni u kummerċjalizzazzjoni
 lill-awtoritajiet kompetenti nazzjonali biex jintlaħqu l-għanijiet
 stipulati fl-Artikolu 3.
 2. L-Istat Membru għandu japprova l-pjan. Ladarba
 jiġi approvat, l-organizzazzjoni tal-produtturi għandha immedjatament
 timplimenta l-pjan.
 3. L-organizzazzjonijiet tal-produtturi jistgħu
 jirrevedu l-pjan ta' produzzjoni u kummerċjalizzazzjoni u għandhom
 jibagħtu r-reviżjoni għall-approvazzjoni tal-awtoritajiet
 kompetenti tal-Istat Membru.
 4. L-organizzazzjoni tal-produtturi għandha
 tistabbilixxi rapport annwali tal-attivitajiet tagħha skont il-pjan ta'
 produzzjoni u kummerċjalizzazzjoni msemmi fil-paragrafu 1, u
 għandha tibagħtu lill-awtoritajiet kompetenti tal-Istat Membru.
 5. L-Istati Membri għandhom iwettqu verifiki biex
 jiżguraw li kull organizzazzjoni ta' produtturi twettaq l-obbligi previsti
 f'dan l-Artikolu.
 Artikolu 33
 Atti delegati
 Il-Kummissjoni għandu jkollha
 s-setgħa li tadotta atti delegati skont l-Artikolu 50 biex
 tistabbilixxi regoli li jikkonċernaw il-kontenut tal-pjan ta' produzzjoni
 u kummerċjalizzazzjoni msemmi fl-Artikolu 32(1).
 Artikolu 34
 Atti ta’ implimentazzjoni
 Il-Kummissjoni għandha tistabbilixxi
 r-regoli tal-proċedura u l-iskadenzi taż-żmien biex
 jintbagħtu mill-organizzazzjonijiet tal-produtturi u r-regoli
 tal-approvazzjoni mill-Istati Membri tal-pjan ta' produzzjoni u
 kummerċjalizzazzjoni msemmi fl-Artikolu 32 permezz ta' atti ta'
 implimentazzjoni adottati skont il-proċedura ta' eżami msemmija
 fl-Artikolu 51.
 Taqsima V
 Stabbilizzazzjoni tas-swieq
 Artikolu 35
 Mekkaniżmu ta' ħżin
 L-organizzazzjonijiet ta' produtturi
 jistgħu jiffinanzjaw il-ħżin ta' prodotti tas-sajd elenkati
 fl-Anness II għal dan ir-Regolament, sakemm:
 (a)
 il-prodotti jkunu tqiegħdu
 għall-bejgħ mill-organizzazzjonijiet tal-produtturi, iżda ma
 kienx hemm bejgħ tagħhom bil-prezz skattatur imsemmi
 fl-Artikolu 36.
 (b)
 il-prodotti jilħqu l-istandards
 tal-kummerċjalizzazzjoni adottati skont l-Artikolu 39 u huma ta'
 kwalità adegwata għal konsum mill-bniedem.
 (c)
 il-prodotti huma stabbilizzati jew proċessati
 u maħżuna billi jiġu ffriżati, jew abbord bastimenti jew
 f'faċilitajiet fuq l-art, immellħa, imnixxfa, immarinati, u, fejn
 rilevanti, mgħollija u pasturizzati. Jistgħu jiġu mqatta' fi
 fletti jew maqtugħin f'biċċiet, u fejn xieraq, tinqata' rashom,
 flimkien mal-proċessi msemmija qabel;
 (d)
 il-prodotti maħżuna jerġgħu
 jitqiegħdu mill-ġdid fis-suq għal konsum tal-bniedem fi stadju
 aktar tard.
 Artikolu 36
 Prezzijiet li jiskattaw il-mekkaniżmu tal-ħżin
 1. Qabel il-bidu ta' kull sena,
 kull organizzazzjoni tal-produtturi tista' tagħmel individwalment proposta
 għal prezz li jiskatta l-mekkaniżmu tal-ħżin imsemmi
 fl-Artikolu 35 għall-prodotti tas-sajd elenkati fl-Anness II.
 2. Il-prezz skattatur ma jistax
 jaqbeż it-80 % tal-prezz medju peżat irreġistrat
 għall-prodott ikkonċernat fiż-żona tal-attività
 tal-organizzazzjoni tal-produtturi rilevanti matul it-tliet snin li jiġu
 immedjatament qabel is-sena li għaliha qed jiġi ffissat il-prezz
 skattatur.
 3. Meta jiġi ffissat
 il-prezz skattatur, għandhom jitqiesu:
 (a)
 ix-xejriet fil-produzzjoni u d-domanda;
 (b)
 l-istabbilizzazzjoni tal-prezzijiet tas-suq;
 (c)
 il-konverġenza tas-swieq;
 (d)
 l-introjtu tal-produtturi;
 (e)
 l-interessi tal-konsumaturi.
 4. L-Istati Membri, meta jeżaminaw il-proposti
 tal-organizzazzjonijiet tal-produtturi rikonoxxuti fit-territorju tagħhom,
 għandhom jiddeterminaw il-prezzijiet skattaturi li għandhom jiġu
 applikati mill-organizzazzjonijiet tal-produtturi. Dawn il-prezzijiet
 għandhom jiġu ffissati abbażi tal-kriterji msemmija
 fil-paragrafi 2 u 3. Il-prezzijiet għandhom jitqiegħdu
 għad-dispożizzjoni tal-pubbliku.
 Artikolu 37
 Atti ta’ implimentazzjoni
 Il-Kummissjoni għandha tistabbilixxi
 regoli li jikkonċernaw il-format tan-notifika mill-Istati Membri
 tal-prezzijiet skattaturi msemmija fl-Artikolu 36(4) permezz ta' atti ta'
 implimentazzjoni adottati skont il-proċedura ta' eżami msemmija
 fl-Artikolu 51.
 Taqsima VI
 Fond Kollettiv
 Artikolu 38
 Fond Kollettiv
 Kull organizzazzjoni tal-produtturi tista'
 toħloq fond kollettiv, li għandu jintuża biss biex jiffinanza
 l-miżuri li ġejjin:
 (a)
 il-pjanijiet ta' produzzjoni u
 kummerċjalizzazzjoni approvati mill-Istati Membri skont
 l-Artikolu 32;
 (b)
 il-mekkaniżmu ta' ħżin stipulat
 fl-Artikoli 35 u 36.
 Kapitolu III
 L-istandards tal-kummerċjalizzazzjoni
 Artikolu 39
 Stabbiliment tal-istandards tal-kummerċjalizzazzjoni
 1.
 Jistgħu jiġu stabbiliti standards komuni
 tal-kummerċjalizzazzjoni għall-prodotti elenkati fl-Anness I
 intenzjonati għal konsum mill-bniedem.
 2.
 Id-drittijiet msemmija fil-paragrafu 1
 jistgħu jiġu relatati partikularment ma':
 (a)
 daqsijiet minimi ta' kummerċjalizzazzjoni li
 jqisu l-aħjar parir xjentifiku disponibbli u b'konformità mad-daqsijiet
 ta' referenza tal-konservazzjoni għall-prodotti tas-sajd kif imsemmi
 fl-Artikolu 15(3) tar-Regolament dwar il-Politika Komuni tas-Sajd;
 (b)
 speċifikazzjonijiet ta' prodotti fil-landi
 skont ir-rekwiżiti ta' konservazzjoni u l-obbligi internazzjonali.
 3.
 Il-paragrafi 1 u 2 għandhom japplikaw
 mingħajr preġudizzju għal:
 (a) Ir-Regolament (KE) Nru 853/2004
 tal-Parlament Ewropew u tal-Kunsill li jistabbilixxi ċerti regoli
 speċifiċi ta’ iġjene għall-ikel li joriġina
 mill-annimali[5].
 (b) Ir-Regolament tal-Kunsill (KE)
 Nru 1005/2008 li jistabbilixxi sistema Komunitarja sabiex tipprevjeni,
 tiskoraġġixxi u telimina sajd illegali, mhux irrappurtat u mhux irregolat[6].
 kif ukoll
 (c) Ir-Regolament tal-Kunsill (KE)
 Nru 1224/2009 li jistabbilixxi sistema Komunitarja ta' kontroll
 għall-iżgurar tal-konformità mar-regoli tal-Politika Komuni tas-Sajd[7].
 Artikolu 40
 Konformità mal-istandards tal-kummerċjalizzazzjoni
 1. Il-prodotti li għalihom
 ikunu ġew stabbiliti standards tal-kummerċjalizzazzjoni jistgħu
 jiġu kkummerċjalizzati biss fl-Unjoni għal konsum mill-bniedem
 skont dawk l-istandards.
 2. L-Istati Membri għandhom
 jivverifikaw jekk il-prodotti soġġetti għal standards komuni
 tal-kummerċjalizzazzjoni jikkonformawx ma' dawk l-istandards. Il-verifiki
 jistgħu jitwettqu fl-istadji kollha tal-kummerċjalizzazzjoni u waqt
 it-trasport.
 3. Il-prodotti tas-sajd kollha
 li jinħattu l-art, inkluż dawk li mhumiex konformi mal-istandards ta'
 kummerċjalizzazzjoni, jistgħu, taħt ir-responsabbiltà tal-Istati
 Membri, jitqassmu bla ħlas lill-istituzzjonijiet filantropiċi jew
 karitatevoli stabbiliti fl-Unjoni jew lill-persuni li huma rikonoxxuti
 bil-leġiżlazzjoni tal-Istat Membru kkonċernat bħala li huma
 intitolati għall-assistenza pubblika.
 Artikolu 41
 Atti delegati
 Il-Kummissjoni għandha tingħata
 s-setgħa li tadotta atti delegati skont l-Artikolu 50 sabiex
 tiddefinixxi l-istandards komuni ta' kummerċjalizzazzjoni msemmija
 fl-Artikolu 39(1) fir-rigward ta' kwalità, daqs jew piż,
 imballaġġ, preżentazzjoni u tikkettar, u, jekk l-esperjenza
 miksuba fl-implimentazzjoni tal-istandards hekk tirrekjedi, li temendahom,
 filwaqt li tiżgura li l-istandards jiġu definiti b'mod ġust u
 transparenti.
 Kapitolu IV
 Informazzjoni għall-konsumatur
 Artikolu 42
 Informazzjoni obbligatorja
 1.
 Prodotti tas-sajd u l-akkwakultura msemmija
 fil-punti (a), (b), (c) u (e) tal-Anness I li jiġu
 kkummerċjalizzati fl-Unjoni, irrispettivament mill-oriġini
 tagħhom, jistgħu jiġu offruti għall-bejgħ
 lill-konsumatur finali meta jiġu mmarkati jew ittikkettati b'mod xieraq
 b'indikazzjoni ta':
 (a)
 l-indikazzjoni kummerċjali tal-ispeċi;
 (b)
 il-metodu ta' produzzjoni, partikularment bil-kliem
 li ġej "...maqbud..." jew "...maqbud f'ilma frisk ..."
 jew "...imrobbi...";
 (c)
 iż-żona fejn il-prodott inqabad jew
 trabba;
 (d)
 id-data tal-qabda tal-prodotti tas-sajd jew
 tal-ħsad tal-prodotti tal-akkwakultura;
 (e)
 jekk il-prodott hux frisk jew kienx iddifrostjat.
 2.
 Prodotti tas-sajd u l-akkwakultura msemmija
 fil-partijiet (h) u (i) tal-Anness I li jiġu
 kkummerċjalizzati fl-Unjoni, irrispettivament mill-oriġini
 tagħhom, jistgħu jiġu offruti biss għall-bejgħ
 lill-konsumatur finali meta jiġu mmarkati jew ittikkettati b'mod xieraq
 b'indikazzjoni ta':
 (a)
 l-indikazzjoni kummerċjali tal-ispeċi;
 (b)
 il-metodu ta' produzzjoni, partikularment bil-kliem
 li ġej "...maqbud..." jew "...maqbud f'ilma frisk ..."
 jew "...imrobbi...";
 (c)
 iż-żona fejn il-prodott inqabad jew
 trabba.
 3.
 L-informazzjoni msemmija fil-paragrafi 1 u 2
 għandha tintwera b'mod ċar u distint.
 4.
 Il-paragrafi 1, 2 u 3 għandhom japplikaw
 mingħajr preġudizzju għal:
 (a) Id-Direttiva 2000/13/KE
 tal-20 ta’ Marzu 2000 fuq l-approssimazzjoni ta’ liġijiet
 tal-Istati Membri li għandhom x’jaqsmu ma’ tikkettar, preżentazzjoni
 u riklamar ta’ oġġetti tal-ikel[8].
 (b) Ir-Regolament tal-Kunsill (KEE)
 Nru 2136/89 tal-21 ta' Ġunju 1989 li jistabbilixxi
 ċerti standards komuni dwar il-marketing [kummerċjalizzazzjoni]
 tas-sardin ippriservat[9].
 (c) Ir-Regolament tal-Kunsill (KEE)
 Nru 1536/92 tad-9 ta' Ġunju 1992 li jippreskrivi
 l-istandards ta' marketing [kummerċjalizzazzjoni] komuni għat-tonn u
 għall-plamtu/tumbrell priservat[10].
 Artikolu 43
 Indikazzjoni kummerċjali
 Għall-finijiet tal-Artikolu 42,
 il-paragrafi 1(a) u 2(a), l-Istati Membri għandhom ifasslu u
 jippubblikaw lista tal-indikazzjonijiet kummerċjali aċċettati
 fit-territorju tagħhom. Il-lista għandha tindika:
 (a) l-isem xjentifiku għal kull
 speċi skont is-Sistema ta' Informazzjoni FishBase;
 (b) l-isem tagħha bil-lingwa jew
 bil-lingwi uffiċjali tal-Istat Membru;
 (c) fejn applikabbli, kwalunkwe isem jew
 ismijiet oħra aċċettati jew permessi lokalment jew
 reġjonalment.
 Artikolu 44
 Indikazzjoni taż-żona tal-qabda jew tal-produzzjoni
 1. L-indikazzjoni
 taż-żona tal-qabda jew tal-produzzjoni skont l-Artikolu 42(1)(c)
 u 2(c) għandha tkun tikkonsisti f'dan li ġej:
 (a)
 fil-każ ta' prodotti tas-sajd maqbuda
 fil-baħar, l-isem ta' waħda miż-żoni, is-subżoni jew
 id-diviżjonijiet elenkati fiż-Żoni tas-Sajd tal-FAO;
 (b)
 fil-każ ta' prodotti tas-sajd maqbuda fl-ilma
 ħelu, referenza għall-Istat Membru jew il-pajjiż terz
 tal-oriġini tal-prodott;
 (c)
 fil-każ ta' prodotti tal-akkwakultura,
 referenza għall-Istat Membru jew il-pajjiż terz li fih il-prodott
 jgħaddi mill-aħħar stadju ta' trobbija jew kultivazzjoni ta'
 talanqas 3 xhur.
 2. Barra mill-informazzjoni
 msemmija fil-paragrafu 1, l-operaturi jistgħu jindikaw żona ta'
 qbid jew produzzjoni aktar preċiża.
 Artikolu 45
 Informazzjoni addizzjonali volontarja
 1.
 Barra mill-informazzjoni obbligatorja
 meħtieġa skont l-Artikolu 42, tista' tingħata
 l-informazzjoni li ġejja fuq bażi volontarja:
 (a) informazzjoni dwar l-ambjent;
 (b) informazzjoni etika jew soċjali;
 (c) informazzjoni dwar tekniki ta'
 produzzjoni;
 (d) informazzjoni dwar tekniki ta'
 produzzjoni;
 (e) informazzjoni dwar il-kontenut nutrittiv
 tal-prodott.
 2.
 L-informazzjoni volontarja m'għandhiex
 tintwera għad-detriment tal-ispazju li hemm provdut
 għall-informazzjoni obbligatorja fuq il-marka jew it-tikketta.
 3.
 Il-paragrafu 1 għandu japplika
 mingħajr preġudizzju għal:
 (a) Id-Direttiva 2000/13/KE;
 (b) Id-Direttiva 90/496/KEE
 tal-24 ta’ Settembru 1990 dwar l-ittikkettar tan-nutrizzjoni
 għall-oġġetti tal-ikel[11];
 (c) Ir-Regolament (KE) 1924/2006
 tal-20 ta' Diċembru 2006 dwar indikazzjonijiet dwar
 in-nutrizzjoni u s-saħħa mogħtija fuq l-ikel[12];
 (d) Ir-Regolament (KE) Nru 510/2006 dwar
 il-protezzjoni tal-indikazzjonijiet ġeografiċi u d-denominazzjonijiet
 tal-oriġini għall-prodotti agrikoli u l-oġġetti tal-ikel[13];
 (e) Ir-Regolament (KE) Nru 509/2006 dwar
 prodotti agrikoli u oġġetti tal-ikel bħala speċjalitajiet
 tradizzjonali garantiti[14], u
 (f) Ir-Regolament Nru 834/2007 dwar
 il-produzzjoni organika u t-tikkettar ta' prodotti organiċi.
 Artikolu 46
 Atti delegati
 Il-Kummissjoni għandha tingħata
 s-setgħa li tadotta atti ddelegati skont l-Artikolu 50 sabiex
 (a) tissupplimenta jew temenda
 r-rekwiżiti obbligatorji tal-informazzjoni msemmija
 fl-Artikoli 42(1), 42(2), 43 u 44, filwaqt li tiżgura li
 l-informazzjoni obbligatorjia tingħata b'mod preċiż u
 trasparenti;
 (b) tistabbilixxi kriterji minimi
 għall-informazzjoni volontarja mogħtija mill-operaturi msemmija
 fl-Artikolu 45(1), waqt li tiżgura li l-kundizzjonijiet
 għall-wiri tal-informazzjoni volontarja huma preċiżi,
 trasparenti u mhux diskriminatorji.
 Kapitolu V
 Regoli dwar il-kompetizzjoni
 Artikolu 47
 Applikazzjoni ta’ regoli ta’ kompetizzjoni
 L-Artikoli 101 sa 106 tat-Trattat u
 d-dispożizzjonijiet tal-implimentazzjoni tagħhom għandhom
 japplikaw għal ftehimiet, deċiżjonijiet u prassi msemmija
 fl-Artikoli 101(1) u 102 tat-Trattat li huma relatati mal-produzzjoni
 jew il-kummerċjalizzazzjoni ta' prodotti tas-sajd u l-akkwakultura.
 Artikolu 48
 Eċċezzjonijiet għall-applikazzjoni tar-regoli tal-kompetizzjoni
 1. Minkejja l-Artikolu 47
 ta' dan ir-Regolament, l-Artikolu 101(1) tat-Trattat ma għandux
 japplika għal ftehimiet, deċiżjonijiet u prassi ta'
 organizzazzjonijiet ta' produtturi li jikkonċernaw il-produzzjoni jew
 il-bejgħ ta' prodotti tas-sajd u l-akkwakultura, jew l-użu ta'
 faċilitajiet konġunti għall-ħżin, it-trattament jew
 l-ipproċessar ta' prodotti tas-sajd u l-akkwakultura, u li
 (d)
 huma meħtieġa biex jintlaħqu
 l-għanijiet stipulati fl-Artikolu 39 tat-Trattat u,
 (b) ma jimplikaw l-ebda obbligu li jintalbu
 prezzijiet identiċi;
 (c) ma jwasslux għal separazzjoni ta'
 kwalunkwe għamla ta’ swieq fl-Unjoni,
 (d) ma jeskludux il-kompetizzjoni
 (e) ma jheddux il-kisba tal-għanijiet
 tal-Artikolu 39 tat-Trattat.
 2. Minkejja l-Artikolu 47
 ta' dan ir-Regolament, l-Artikolu 101(1) tat-Trattat ma għandux
 japplika għal ftehimiet, deċiżjonijiet u prassi ta'
 organizzazzjonijiet interprofessjonali li
 (a)
 huma meħtieġa biex jintlaħqu
 l-għanijiet stipulati fl-Artikolu 39 tat-Trattat u,
 (b)
 ma jeżiġu l-ebda obbligu li jiġi
 applikat prezz fiss;
 (c)
 ma jwasslux għal separazzjoni ta’ kwalunkwe
 għamla ta’ swieq tal-Unjoni;
 (d)
 ma japplikawx kundizzjonijiet mhux simili għal
 xulxin għal tranżazzjonijiet ekwivalenti ma' sħab oħra
 tal-kummerċ, u b'hekk ipoġġuhom fi żvantaġġ
 kompetittiv;
 (e)
 ma jeliminawx il-kompetizzjoni fir-rigward ta’
 proporzjon sostanzjali tal-prodotti kkonċernati;
 (f)
 ma jxekklux il-kompetizzjoni b’mod li huma
 kruċjali biex jintlaħqu l-miri tal-Politika Komuni tas-Sajd.
 Kapitolu VI
 Intelliġenza dwar is-Suq
 Artikolu 49
 Intelliġenza dwar is-Suq
 1.
 Il-Kummissjoni għandha:
 (a)
 tiġbor, tanalizza u tqassam għarfien u
 fehim ekonomiku tas-suq tal-Unjoni għal prodotti tas-sajd u l-akkwakultura
 matul il-katina tal-provvista, waqt li tqis il-kuntest internazzjonali;
 (b)
 tistħarreġ il-prezzijiet regolarment
 għall-prodotti tas-sajd u l-akkwakultura matul il-katina tal-provvista
 tal-Unjoni u tmexxi l-analiżi tax-xejriet tas-suq;
 (c)
 tipprovdi studji ad hoc u metodoloġija
 għal stħarriġ dwar il-formazzjoni tal-prezzijiet.
 2.
 Sabiex jinkisbu l-għanijiet imsemmija
 fil-paragrafu 1, il-Kummissjoni għandha tagħmel użu minn
 dawn il-miżuri:
 (a)
 tiffaċilita l-aċċess għal dejta
 disponibbli dwar prodotti tas-sajd u l-akkwakultura miġbura skont
 il-leġiżlazzjoni tal-Unjoni;
 (b)
 tagħmel l-informazzjoni dwar is-suq
 disponibbli fil-livell adegwat għal partijiet interessati.
 3.
 L-Istati Membri għandhom jikkontribwixxu biex
 jintlaħqu l-għanijiet imsemmija fil-paragrafu 1.
 Kapitolu VII
 Dispożizzjonijiet proċedurali
 Artikolu 50
 Eżerċizzju tad-delega
 1.
 Is-setgħa tal-adozzjoni ta’ atti delegati hija
 mogħtija lill-Kummissjoni soġġett għall-kundizzjonijiet
 stabbiliti f’dan l-Artikolu.
 2.
 Id-delega ta’ setgħa msemmija fl-Artikoli 24,
 33, 41 u 46 għandha tingħata għal perjodu ta' żmien
 indeterminat minn [...]
 3.
 Id-delega ta' setgħa msemmija
 fl-Artikoli 24, 33, 41 u 46 tista’ tiġi rrevokata fi kwalunkwe
 ħin mill-Parlament Ewropew jew mill-Kunsill. Id-deċiżjoni
 tar-revoka għandha ttemm id-delega tas-setgħat speċifikati f'dik
 id-deċiżjoni. Għandha tidħol fis-seħħ il-jum wara
 l-pubblikazzjoni tad-deċiżjoni f'Il-Ġurnal Uffiċjali
 tal-Unjoni Ewropea jew f'data aktar tard speċifikata hemmhekk. Ma
 għandha taffettwa l-validità tal-ebda att delegat li diġà jkun
 fis-seħħ.
 4.
 Hekk kif tadotta att delegat, il-Kummissjoni
 għandha tinnotifikah simultanjament lill-Parlament Ewropew u l-Kunsill.
 5.
 Att delegat adottat skont l-Artikoli 24, 33,
 41 u 46 għandu jidħol fis-seħħ biss jekk l-ebda
 oġġezzjoni ma tkun ġiet espressa jew mill-Parlament Ewropew jew
 mill-Kunsill fi żmien xahrejn (2) ta’ notifika ta' dak l-att
 lill-Parlament Ewropew jew lill-Kunsill jew jekk, qabel l-iskadenza ta' dak
 il-perjodu, kemm il-Parlament Ewropew kif ukoll l-Kunsill ikunu infurmaw
 lill-Kummissjoni li mhumiex se joġġezzjonaw. Dak il-perjodu
 għandu jiġi estiż b’xahrejn (2) fuq l-inizjattiva tal-Parlament
 Ewropew jew tal-Kunsill.
 Artikolu 51
 Implimentazzjoni
 1.
 Il-Kummissjoni għandha tkun assistita minn
 kumitat. Dak il-kumitat għandu jkun kumitat fis-sens tar-Regolament (UE)
 Nru 182/2011.
 2.
 Meta ssir referenza għal dan il-paragrafu,
 għandu japplika l-Artikolu 5 tar-Regolament (UE)
 Nru 182/2011.
 Kapitolu VIII
 Dispożizzjonijiet finali
 Artikolu 52
 Emenda għar-Regolament (KE) Nru 1184/2006
 Fl-Artikolu 1 tar-Regolament (KE)
 Nru 1184/2006, għandhom jiżdiedu l-kliem li ġejjin:
 "u
 r-Regolament (UE) Nru .... tal-Parlament Ewropew u tal-Kunsill, ta' .... dwar
 l-organizzazzjoni komuni tas-swieq tal-prodotti tas-sajd u l-akkwakultura (*)
 (*) ĠU ..."
 Artikolu 53
 Revoka
 Ir-Regolament (KE) Nru 104/2000 huwa
 b'dan irrevokat. Madankollu l-Artikoli 9, 10, 11, 17, 18, 19, 20, 21, 22,
 23, 24, 25, 26, 27, 34, 35, 36, 37, 38 u 39 għandhom japplikaw
 sal-31 ta' Diċembru 2013.
 Ir-referenzi għar-Regolament irrevokat għandhom
 jinftiehmu bħala referenzi għal dan ir-Regolament u jinqraw
 b’konformità mat-tabella ta’ korrelazzjoni mogħtija fl-Anness III.
 54
 Reviżjoni
 Il-Kummmissjoni għandha tibgħat
 rapport lill-Parlament Ewropew u lill-Kunsill dwar ir-riżultati
 tal-applikazzjoni ta' dan ir-Regolalment qabel tmiem l-2022.
 Artikolu 55
 Dħul fis-seħħ
 Dan ir-Regolament għandu jidħol
 fis-seħħ fl-għoxrin jum wara dak ta’ meta ssir il-pubblikazzjoni
 tiegħu f'Il-Ġurnal Uffiċjali tal-Unjoni Ewropea.
 Għandu japplika
 mill-1 ta' Jannar 2013, bl-eċċezzjoni
 tal-Artikoli 32, 35 u 36, li għandhom japplikaw
 mill-1 ta' Jannar 2014.
 Dan ir-Regolament għandu jorbot fl-intier
 tiegħu u għandu japplika direttament fl-Istati Membri skont
 it-Trattati.
 Magħmul fi Brussell, [...]
 Għall-Parlament Ewropew Għall-Kunsill
 Il-President [...] Il-President
 [...]
 ANNESS I
 Il-kodiċi tan-NM || Deskrizzjoni tal-prodotti
 (a) 0301 0302 0303 0304 || Ħut ħaj Ħut, frisk jew imkessaħ, ħlief qatgħat ta’ ħut u laħam ieħor tal-ħut ta' titlu 0304 Ħut, friżat, ħlief qatgħat ta’ ħut u laħam ieħor tal-ħut ta’ titlu 0304 Qatgħat ta’ ħut u laħam ieħor tal-ħut (kapuljat jew mhuwiex), frisk, imkessaħ jew friżat
 (b) 0305 || Ħut, imnixxef, immellaħ jew fis-salmura; ħut affumikat, kemm jekk imsajjar jew le qabel jew waqt il-proċess ta’ affumikar; dqiq, pasti u gerbub ta' ħut, tajbin għal konsum uman
 (c) 0306 0307 || Krustaċji, kemm jekk fil-qoxra jew le, ħajjin, friski, imkessħin, iffriżati, immellħin, jew fis-salmura; krustaċji, fil-qoxra, imsajrin bl-istim jew mgħollijin fl-ilma, kemm jekk imkessħin jew le, friżati, imnixxfa, immellħin jew fis-salmura; dqiq, pasti u gerbub tal-krustaċji, tajbin għal konsum uman Molluski, kemm jekk fil-qoxra jew le, ħajjin, friski, imkessħin, friżati, imnixxfin, immellħin jew fis-salmura; invertebrati akkwatiċi għajr krustaċji u molluski, ħajjin, friski, imkessħin, friżati, imnixxfin, immellħin jew fis-salmura; dqiq, pasti u gerbub ta’ invertebrati akkwatiċi għajr krustaċji, tajbin għal konsum uman
 (d) 0511 91 10 0511 91 90 || Prodotti ġejjin mill-annimali li mhumiex speċifikati jew inklużi band’oħra; annimali mejtin tal-Kapitolu 1 jew 3, mhux tajbin għall-konsum uman: -Oħrajn Prodotti ta' ħut jew krustaċji, molluski jew invertebrati akkwatiċi oħrajn; annimali mejta tal-Kapitolu 3: - - - Skart tal-ħut - - - Oħrajn
 (e) 1212 20 00 || - Alka tal-baħar u alki oħrajn
 (f) 1504 10 1504 20 || Xaħmijiet u żjut u l-frazzjonijiet tagħhom, ta’ ħut jew mammiferi tal-baħar, raffinati jew le, iżda mhux modifikati kimikament: - Żjut tal-fwied tal-ħut u l-frazzjonijiet tagħhom - Xaħmijiet u żjut u l-frazzjonijiet tagħhom, tal-ħut, ħlief żjut tal-fwied
 (g) 1603 00 || Estratti u sugu ta’ laħam, ħut jew krustaċji, molluski jew invertebrati akkwatiċi oħrajn
 (h) 1604 || Ħut preparat jew preservat; kavjar jew sostituti tal-kavjar imħejjija minn bajd tal-ħut
 (i) 1605 || Krustaċji, molluski u invertebrati akkwatiċi oħrajn, preparati jew preservati
 (j) 1902 20 1902 20 10 || Għaġin, imsajjar jew le jew mimli (bil-laħam jew sustanzi oħrajn) jew preparat mod ieħor, bħal spagetti, imqarrun, taljarini (noodles), lasanji, njokki, ravjul, kannelloni; kuskus, ippreparat jew le -Għaġin mimli, imsajjar jew ippreparat mod ieħor jew le: - - Li fih iktar minn 20 % tal-piż ħut, krustaċji, molluski jew invertebrati akkwatiċi oħrajn
 (k) 2301 20 00 || Dqiq, pasta u gerbub, ta’ laħam jew fdal ta’ laħam, tal-ħut jew ta’ krustaċji, molluski jew invertebrati akkwatiċi oħra, mhux tajbin għal konsum uman; skart tax-xaħam ta’ dam (greaves): Dqiq, pasta u gerbub, ta’ ħut jew ta’ krustaċji, molluski jew invertebrati akkwatiċi oħrajn
 (l) 2309 90 ex 2309 90 10 || Preparazzjonijiet ta’ tip użati għall-għalf tal-annimali Oħrajn: Materjali li jinħallu ta’ ħut
 ANNESS II
 Kodiċi NM || Deskrizzjoni tal-prodotti
 0302 22 00 || Barbun tat-tbajja’ (Pleonectes platessa)
 ex 0302 29 90 || Dab (Limanda limanda)
 0302 29 10 || Megrim (Lepidorhombus spp.)
 ex 0302 29 90 || Barbun (Platichthys flesus)
 0302 31 10 kif ukoll 0302 31 90 || Alonga jew tonn tal-ġwienaħ twal (Thunnus alalunga)
 ex 0302 40 || Arringa tal-ispeċi Clupea harengus
 0302 50 10 || Merluzz tal-ispeċi Gadus morhua
 0302 61 10 || Sardin tal-ispeċi Sardina pilchardus
 0302 62 00 || Haddock (Melanogrammus aeglefinus)
 0302 63 00 || Pollakju (saithe) (Pollachius virens)
 ex 0302 64 || Kavalli tal-ispeċijiet Scomber scombrus u Scomber japonicus
 0302 65 20 kif ukoll 0302 65 50 || Mazzola (Squalus acanthias u Scyliorhinus spp)
 0302 69 31 kif ukoll 0302 69 33 || Redfish (Sebastes spp.)
 0302 69 41 || Merlangu (Merlangius merlangus)
 0302 69 45 || Lipp (Molva spp.)
 0302 69 55 || Inċova (Engraulis spp.)
 ex 0302 69 68 || Marlozz tal-ispeċi Merluccius merluccius
 0302 69 81 || Xkatlu komuni (Lophius spp.)
 ex 0307 41 10 || Siċċ (Sepia officinalis u Rossia macrosoma)
 ex 0306 23 10 ex 0306 23 31 ex 0306 23 39 || Gambli tal-ispeċi Crangon crangon u gambli tal-fond (Pandalus borealis)
 0302 23 00 || Lingwata (Solea spp.)
 0306 24 30 || Granċijiet li jittieklu (Cancer pagurus)
 0306 29 30 || Ksampu (Nephrops norvegicus)
 0303 31 10 || Ħalibatt miż-żgħir jew tal-Groenlandja (Reinhardtius hipoglossoides)
 0303 78 11 0303 78 12 0303 78 13 0303 78 19 kif ukoll 0303 29 55 0304 29 56 0304 29 58 || Marlozz tal-ġeneru Merluccius
 0303 79 71 || Denċi (Dentex dentex u Pagellus spp.)
 0303 61 00 0304 21 00 0304 91 00 || Pixxispad (Xiphias Gladius)
 0306 13 40 0306 13 50 ex 0306 13 80 || Gambli tal-familja Penaeidae
 0307 49 18 0307 49 01 || Siċċ tal-ispeċijiet Sepia officinalis, Rossia macrosoma u Sepiola rondeletti
 0307 49 31 0307 49 33 0307 49 35 kif ukoll 0307 49 38 || Klamari (Loligo spp.)
 0307 49 51 || Klamari (Ommastrephes sagittatus)
 0307 59 10 || Qarnit (Octopus spp.)
 0307 99 11 || Illex spp.
 0303 41 10 || Alonga jew tonn tal-ġwienaħ twal (Thunnus alalunga)
 0302 32 10 0303 42 12 0303 42 18 0303 42 42 0303 42 48 || Tonna safra(Thunnus albacares)
 0302 33 10 0303 43 10 || Palamit jew plamtu bl-istrixxi fuq iż-żaqq (Katsuwomus pelamis)
 0303 45 10 || Tonn (Thunnus thynnus)
 0302 39 10 0302 69 21 0303 49 30 0303 79 20 || Speċijiet oħra tal-ġeneri Thunnus u Euthynnus
 ex 0302 29 90 || Lemon sole (Microstomus kitt)
 0302 35 10 kif ukoll 0302 35 90 || Tonn tax-xewka kaħla (Thunnus thynnus)
 ex 0302 69 51 || Pollakkju (Pollachius pollachius)
 0302 69 75 || Pixxiluna (Brama spp.)
 ex 0302 69 82 || Stokkafixx (Micromesistius poutassou jew Gadus poutassou)
 ex 0302 69 99 || Pout (Trisopterus luscus) u mankana (Trisopterus minutus)
 ex 0302 69 99 || Vopi (Boops boops)
 ex 0302 69 99 || Arżnell (Spicara smaris)
 ex 0302 69 99 || Gringu (Conger conger)
 ex 0302 69 99 || Gallina (Trigla spp.)
 ex 0302 69 91 ex 0302 69 99 || Sawrell (Trachurus spp.)
 ex 0302 69 99 || Mulett (Mugil spp.)
 ex 0302 69 99 kif ukoll ex 0304 19 99 || Rebekkin skur (Raja spp.)
 ex 0302 69 99 || Xabla (Lepidopus caudatus u Aphanopus carbo)
 ex 0307 21 00 || Moxt il-baħar komuni (Pecten maximus)
 ex 0307 91 00 || Bronja komuni (Buccinum undatum)
 ex 0302 69 99 || Trilja tal-faxxi jew bla faxxi (Mullus surmuletus, Mullus barbatus)
 ex 0302 69 99 || Tannuta (Spondyliosoma cantharus)
 ANNESS III
 TABELLA TA' KORRELAZZJONI
 Ir-Regolament (KE) Nru 104/2000 || Dan ir-Regolament
 Artikolu 1 || Artikoli 1, 2, 3, 4, 5
 Artikoli 2, 3 || Artikoli 39, 40, 41
 Artikolu 4 || Artikoli 42, 43, 44, 45, 46
 Artikolu 5(1) || Artikoli 6, 7, 8, 9, 10, 11, 12, 13
 Artikoli 5(2), 5(3), 5(4), 6 || Artikoli 17, 19, 20, 21, 22, 23, 24, 25
 Artikolu 7 || Artikoli 26, 28, 29, 30, 31
 Artikolu 8 || -
 Artikoli 9, 10, 11, 12 || Artikoli 32, 33, 34, 38
 Artikolu 13 || Artikoli 14, 15, 16, 18, 19, 20, 22, 23, 24, 25
 Artikolu 14 || Artikolu 48(2)
 Artikolu 15 || Artikolu 27
 Artikolu 16 || Artikoli 28, 29, 30, 31
 Artikoli 17, 18, 19, 20, 21, 22, 23, 24, 25, 26, 27 || Artikoli 35, 36, 37, 38
 Artikoli 28, 29, 30, 31, 32, 33 || -
 Artikolu 34 || Artikoli 22, 25, 37
 Artikolu 35 || -
 Artikolu 36 || -
 Artikolu 37 || Artikoli 50, 51
 Artikoli 38, 39 || Artikolu 51
 Artikolu 40 || -
 Artikolu 41 || Artikolu 54
 Artikolu 42 || Artikoli 52, 53
 Artikolu 43 || Artikolu 55
 - || Artikolu 47
 - || Artikolu 48(1)
 - || Artikolu 49
 [1] ĠU C , , p. .
 [2] ĠU C , , p. .
 [3] ĠU L 17, 21.1.2000, p. 22.
 [4] ĠU L 214, 4.8.2006, p. 7
 [5] ĠU L 139, 30.4..2004, p. 55
 [6] ĠU L 286, 29.10.2008, p. 1
 [7] ĠU L 343, 22.12.2009, p. 1
 [8] ĠU L 109, 6.5.2000, p. 29
 [9] ĠU L 212, 22.07.1989, p.79
 [10] ĠU L 163, 17.06.1992, p. 1
 [11] ĠU L 276, 6.10.1990, p. 40
 [12] ĠU L 404, 30.12.2006, p. 9
 [13] ĠU L 93, 31.3.2006, p. 12
 [14] ĠU L 93, 31.3.2006, p. 1


type: contracts

jurisdiction: EU

text:
 Advertência jurídica importante
 |
 22007A0602(01)
 Segundo Protocolo Adicional do Acordo de Parceria Económica, de Concertação Política e de Cooperação entre a Comunidade Europeia e os seus Estados-Membros, por um lado, e os Estados Unidos Mexicanos, por outro, a fim de ter em conta a adesão da República da Bulgária e da Roménia à União Europeia
 Jornal Oficial no L 141 de 02/06/2007 p. 0069 - 0073
 Segundo Protocolo Adicionaldo Acordo de Parceria Económica, de Concertação Política e de Cooperação entre a Comunidade Europeia e os seus Estados-Membros, por um lado, e os Estados Unidos Mexicanos, por outro, a fim de ter em conta a adesão da República da Bulgária e da Roménia à União EuropeiaO REINO DA BÉLGICA,A REPÚBLICA CHECA,O REINO DA DINAMARCA,A REPÚBLICA FEDERAL DA ALEMANHA,A REPÚBLICA DA ESTÓNIA,A REPÚBLICA HELÉNICA,O REINO DE ESPANHA,A REPÚBLICA FRANCESA,A IRLANDA,A REPÚBLICA ITALIANA,A REPÚBLICA DE CHIPRE,A REPÚBLICA DA LETÓNIA,A REPÚBLICA DA LITUÂNIA,O GRÃO DUCADO DO LUXEMBURGO,A REPÚBLICA DA HUNGRIA,A REPÚBLICA DE MALTA,O REINO DOS PAÍSES BAIXOS,A REPÚBLICA DA ÁUSTRIA,A REPÚBLICA DA POLÓNIA,A REPÚBLICA PORTUGUESA,A REPÚBLICA DA ESLOVÉNIA,A REPÚBLICA ESLOVACA,A REPÚBLICA DA FINLÂNDIA,O REINO DA SUÉCIA,O REINO UNIDO DA GRÃ BRETANHA E IRLANDA DO NORTE,a seguir designados "Estados-Membros da Comunidade Europeia",A COMUNIDADE EUROPEIA,a seguir designada "Comunidade",OS ESTADOS UNIDOS MEXICANOS,a seguir designados "México",eA REPÚBLICA DA BULGÁRIA,A ROMÉNIA,a seguir designados "novos Estados-Membros",CONSIDERANDO QUE o Acordo de Parceria Económica, de Concertação Política e de Cooperação entre a Comunidade Europeia e os seus Estados-Membros, por um lado, e o México, por outro, a seguir designado "acordo", foi assinado em Bruxelas em 8 de Dezembro de 1997 e entrou em vigor em 1 de Outubro de 2000;CONSIDERANDO QUE o Primeiro Protocolo Adicional do Acordo foi assinado na Cidade do México, em 2 Abril de 2004, e em Bruxelas, em 29 de Abril de 2004;CONSIDERANDO QUE o Tratado relativo à adesão da República da Bulgária e da Roménia à União Europeia (a seguir designado "Tratado de Adesão") foi assinado no Luxemburgo em 25 de Abril de 2005;CONSIDERANDO QUE, em conformidade com o Tratado de Adesão, nomeadamente com o n.o 2 do artigo 6.o do Acto de Adesão que acompanha esse Tratado de Adesão, a incorporação dos novos Estados-Membros ao acordo será formalizada através da celebração de um protocolo desse acordo;CONSIDERANDO QUE o artigo 55.o do acordo estabelece que: "para efeitos do presente acordo, entende-se por "partes", por um lado, a Comunidade ou os seus Estados-Membros ou a Comunidade e os seus Estados-Membros, em conformidade com as respectivas competências definidas no Tratado que institui a Comunidade Europeia, e, por outro, o México";CONSIDERANDO QUE o artigo 56.o do acordo estabelece que: "o presente acordo é aplicável, por um lado, aos territórios em que é aplicável o Tratado que institui a Comunidade Europeia, nas condições nele previstas e, por outro, ao território do México";CONSIDERANDO QUE o artigo 59.o do acordo estabelece que: "o presente acordo é redigido em duplo exemplar, nas línguas alemã, dinamarquesa, espanhola, finlandesa, francesa, grega, inglesa, italiana, neerlandesa, portuguesa e sueca, fazendo fé qualquer dos textos";CONSIDERANDO QUE o Primeiro Protocolo Adicional do Acordo tem em conta a adesão da República Checa, da República da Estónia, da República de Chipre, da República da Letónia, da República da Lituânia, da República da Hungria, da República de Malta, da República da Polónia, da República da Eslovénia e da República Eslovaca à União Europeia;CONSIDERANDO QUE o acordo foi autenticado nas línguas checa, eslovaca, eslovena, estónia, húngara, letã, lituana, maltesa e polaca, nas mesmas condições que as versões nas línguas originais do acordo;CONSIDERANDO QUE é possível que, atendendo à data da adesão dos novos Estados-Membros à União Europeia, a Comunidade deva aplicar as disposições do presente protocolo antes de ter concluído todas as formalidades internas necessárias à sua entrada em vigor;CONSIDERANDO QUE o n.o 3 do artigo 5.o do presente protocolo permite a aplicação a título provisório do protocolo pela Comunidade e pelos seus Estados-Membros antes da conclusão das formalidades internas necessárias à sua entrada em vigor,ACORDARAM NO SEGUINTE:Artigo 1.oA República da Bulgária e a Roménia passam a ser partes contratantes no Acordo de Parceria Económica, de Concertação Política e de Cooperação entre a Comunidade Europeia e os seus Estados-Membros, por um lado, e os Estados Unidos Mexicanos, por outro.Artigo 2.oNos seis meses seguintes à rubrica do presente protocolo, a Comunidade comunica aos Estados-Membros e ao México as versões do acordo nas línguas búlgara e romena. Sob reserva da entrada em vigor do presente protocolo, as novas versões linguísticas fazem fé nas mesmas condições que as versões nas actuais línguas do acordo.Artigo 3.oO presente protocolo faz parte integrante do acordo.Artigo 4.oO presente protocolo é redigido em duplo exemplar, nas línguas alemã, búlgara, checa, dinamarquesa, eslovaca, eslovena, espanhola, estónia, finlandesa, francesa, grega, húngara, inglesa, italiana, letã, lituana, maltesa, neerlandesa, polaca, portuguesa, romena e sueca, fazendo fé qualquer dos textos.Artigo 5.o1. O presente protocolo é assinado e aprovado pela Comunidade, pelo Conselho da União Europeia em nome dos Estados-Membros e pelo México, segundo as respectivas formalidades.2. O presente protocolo entra em vigor no primeiro dia do mês seguinte à data em que as partes procederem à notificação recíproca do cumprimento das formalidades necessárias para o efeito.3. Não obstante o disposto no n.o 2, as partes acordam em que, enquanto se aguarda a conclusão das formalidades internas da Comunidade e dos seus Estados-Membros necessárias para a entrada em vigor do protocolo, as partes aplicarão as disposições do mesmo por um período máximo de doze meses a contar do primeiro dia do mês seguinte à data em que a Comunidade Europeia e os seus Estados-Membros notificaram a conclusão das formalidades necessárias para esse efeito e em que o México notificou a conclusão das formalidades necessárias à entrada em vigor do protocolo.4. As notificações devem ser enviadas ao secretário geral do Conselho da União Europeia, o qual será o depositário do acordo.Cъставено в Брюкссл на двалесет и първи февруари две хиляди и седма година.Hecho en Bruselas, el veintiuno de febrero del dos mil siete.V Bruselu dne dvacátého prvního února dva tísíce sedm.Udfærdiget i Bruxelles den enogtyvende februar to tusind og syv.Geschehen zu Brüssel am einundzwanzigsten Februar zweitausendsieben.Kahe tuhande kuuenda aasta veebruarikuu kahekümne esimesel päeval Brüsselis.Έγινε στις Βρυξέλλες, στις είκοσι μία Φεβρουαρίου δύο χιλιάδες επτά.Done at Brussels on the twenty-first day of February in the year two thousand and seven.Fait à Bruxelles, le vingt et un février deux mille sept.Fatto a Bruxelles, addì ventuno febbraio duemilasette.Briselē, divtūkstoš septītā gada divdesmit pirmajā februārī.Priimta du tūkstančiai septintų metų vasario dvidešimt pirmą dieną Briuselyje.Kelt Brüsszelben, a kettőezer hetedik év február havának huszonegyedik napján.Maghmul fi Brussell, fil- wiehed u ghoxrin jum ta' Frar tas-sena elfejn u sebgha.Gedaan te Brussel, de eenentwintigste februari tweeduizend zeven.Sporządzono w Brukseli dnia dwudziestego pierwszego lutego roku dwa tysiące siódmego.Feito em Bruxelas, em vinte e um de Fevereiro de dois mil e sete.Întocmit la Bruxelles, douăzeci și unu februarie două mii șapte.V Bruseli dvadsiateho prvého februára dvetisícsedem.V Bruslju, enaindvajsetega februarja leta dva tisoč sedem.Tehty Brysselissä kahdentenakymmenentenäensimmäisenä päivänä helmikuuta vuonna kaksituhattaseitsemän.Som skedde i Bryssel den tjugoförsta februari tjugohundrasju.За държавите-членкиРог los Estados miembrosZa členské státyFor medlemsstaterneFür die MitgliedstaatenLiikmesriikide nimelΓια τα κράτη μέληFor the Member StatesPour les États membresPer gli Stati membriDalībvalstu vārdāValstybių narių varduA tagállamok részérőlGħall-Istati MembriVoor de lidstatenW imieniu państw członkowskichPelos Estados-MembrosPentru statele membreZa členské štátyZa države članiceJäsenvaltioiden puolestaPå medlemsstaternas vägnar+++++ TIFF +++++За Европейската общностPor la Comunidad EuropeaZa Evropské společenstvíFor Det Europæiske FællesskabFür die Europäische GemeinschaftEuroopa Ühenduse nimelΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaEiropas Kopienas vārdāEuropos bendrijos varduaz Europai Közösség részérőlGħall-Komunita EwropeaVoor de Europese GemeenschapW imieniu Wspólnoty EuropejskiejPela Comunidade EuropeiaPentru Comunitatea EuropeanăZa Európske spoločenstvoZa Evropsko skupnostEuroopan yhteisön puolestaPå Europeiska gemenskapens vägnar+++++ TIFF +++++За Съединените мексикански щатиPor los Estados Unidos MexicanosZa Spojene státy mexickéFor De Forenede Mexicanske StaterFür die Vereinigten Mexikanischen StaatenMehhiko Ühendriikide nimelΓια τις Ηνωμένες Πολιτείες του ΜεξικούFor the United Mexican StatesPour les États-Unis mexicainsPer gli Stati Uniti messicaniMeksikas Savienoto Valstu vārdāMeksikos Jungtinių Valstijų vardua Mexikói Egyesült Államok részérőlGħall-Istati Uniti MessikaniVoor de Verenigde Mexicaanse StatenW imieniu Meksykańskich Stanów ZjednoczonychPelos Estados Unidos MexicanosPentru Statele Unite MexicaneZa Spojené Státy mexickéZa Združene države MehikeMeksikon yhdysvaltojen puolestaFör Mexikos förenta stater+++++ TIFF +++++--------------------------------------------------